Intzidentzia tasak zertxobait gora egin du, eta eremu laranjan jarraitzen du Azpeitiak - Azpeitia - uztarria.eus\nIntzidentzia tasak zertxobait gora egin du, eta eremu laranjan jarraitzen du Azpeitiak\nIhintza Elustondo-Onintza Lete Arrieta 2021-05-28 12:42\nAtzo lau positibo baieztatu zituzten herrian. Horiekin, hogei lirateke aste guztian zenbatu dituztenak, joan den astean baino hamar gutxiago. Dena den, hamalau eguneko 100.000 biztanleko intzidentzia tasa igo egin da apur bat; 328,5ekoa da zifra hori gaur-gaurkoz, eta 315,37koa zen duela astebete. Eremu laranjan jarraitzen du Azpeitiak.\nEusko Jaurlaritzaren Osasun Sailak kaleratutako datuen arabera, lau positibo zenbatu zituzten atzo Azpeitian. Azken zazpi egunetan, hogei kasu atzeman dituzte guztira; joan zen asteko kopurua baino txikiagoa da hori –30 zenbatu zituzten orduan–. Astebetean zenbatutako positibo kopuruak behera egin duen arren, zertxobait gora egin du hamalau eguneko 100.000 biztanleko intzidentzia tasak: 328,5ekoa da zifra hori gaur-gaurkoz, eta 315,37koa zen duela astebete. Horrenbestez, eremu laranjan jarraitzen du Azpeitiak.\nUrola Kosta eskualdean, antzerako daude datuak aurreko egunarekin alderatuta: atzo hamalau positibo berri atzeman zituzten, eta asteazkenean hamazazpi. Asteartetik gorakada egon da, orduan zortzi kasu bakarrik atzeman zituztelako. Hazkunde horretan, Azkoitian izan zen gorakada nabarmenena, bederatzi positibo bertan atzeman baitzituen Osakidetzak. Atzo bi positibo berri bakarrik izan ziren herrian, baina intzidentzia tasa ez da jaitsi, eta 492,36koa da gaur-gaurkoz. Gipuzkoako 5.000 biztanletik gorako herrietatik altuena zen atzo, eta baita gaur ere.\nAzken datuen arabera, lau kasu berri zenbatu dituzte Zarautzen, baina herri horretako intzidentzia tasa ez da asko aldatu: 192,74tik 201,31ra igo da. Orion eta Zumaian bina positibo berri atzeman zituzten atzo, baina positibotasunak oso baxua izaten jarraitzen du aurreneko herrian –50etik beherakoa–, eta bigarrenean ere apenas igo da, 152,64koa zelako herenegun, eta 162,82koa atzo.\nGainerako herrietan ez zuten positibo berririk atzeman atzo; hau da, Aian, Aizarnazabalen, Beizaman, Errezilen, Getarian eta Zestoan.\nHamar pertsona gutxiago Osakidetzaren erietxeetan\nHego Euskal Herrian, berriz, 437 positibo baieztatu zituzten atzo, osteguna, Osakidetzak eta Osasunbideak. Guztira, 9.976 PCR eta antigeno proba egin zituzten, horietatik 7.903 Araban, Bizkaian eta Gipuzkoan, eta 2.073, berriz, Nafarroan. Lurraldeka, Bizkaian atzeman zituzten atzo ere positibo gehien, 171, ondoren Gipuzkoan (138), Nafarroan (79) eta Araban (45). Hiru lurralde horietatik kanpo bizi diren lau pertsonek ere eman zuten positibo atzo.\nHala, %4,5ekoa da positibotasuna Araban, Bizkaian eta Gipuzkoan, eta %3,8koa, berriz, Nafarroan. Nabarmen jaitsi da Nafarroan, bezperan %4,5ekoa zelako, eta antzerako dago gainerako hiru lurraldeetan, %4,4koa zelako atzo.\nOspitaleen egoerari dagokionez, COVID-19aren ondorioz 41 pertsona ospitaleratu zituzten atzo, eta COVID-19a duten 103 pertsona ZIUetan daude. Guztira, 277 pertsona daude Osakidetzako erietxeetan ospitaleratuta; bezperan baino hamar pertsona gutxiago, alegia.


Uberan - Euskal Idazleen Elkartea - Luis Garderekin solasean\nZazpi poesia libururen ostean Luis Gardek lehen narratiba lana plazaratu du Pamiela argitaletxearen eskutik, Ehiztariaren isilaldia. Bertan bi hari, edo bi nobela batean: Ezkabako presondegitik egindako ihesaldia kontatzen du batek, ihesaldi hori bera kontatzerakoan idazle batek egiten duen barne bidaia besteak. Tartean, Ezkabako historiaren enborrean biderkatzen diren adarrak, memoria historikoaren inguruko gogoetak, eta literatura berari buruzkoak.\nPoesiaren arloan ezagutu dugu orain arte zure lana. Nola eman duzu nobelarako urratsa?\nEgia erran, ez zen erabaki kontziente bat; hain zuzen ere, ez nuen pentsatu hainbat poema-lan egin ondoren nobelarako urratsa eman nahi nuela. Aspaldi zebilkidan buruan zer edo zer egiten ahal nuela Ezkabako ihesaldiaren gaiarekin. Izan banuen poemaren bat idatzita gertakari haietan oinarriturik, baina pixkanaka handituz joan zen Ezkabari buruzko errelato osoago bat idazteko gogoa. Azken urteotan, hainbat esparrutan lan egiten duten zenbait ikerlari esker, pixkanaka ateratzen joan da sarraski hari buruz informazioa, lehen ezkutatuta zegoena. Horrela, eleberria idazteari ekin nion, garatu nahi nuen argudioak berak, bere hedadura dela eta, eskatzen baitzidan nobelaren formatu hori.\nTartekatzen diren bi hari nagusi ditu liburuak, nolabait bi liburu dira bakarrean: batetik, 1938an kokatutakoa, Ezkabako gotorlekutik presoek egindako ihesaldia kontatzen duena. Bestetik, Ezkabako ihesaldiaz nobela idazten ari den idazlearen prozesua kontatzen duena. Argi zenuen hasieratik era horretako kontakizun bikoitza egingo zenuela?\nBai. Alde batetik, gogoko ditudan nobelak horrelakoak izaten ohi direlakoz; izan ere, hainbat hari biltzen dituzten eleberriak atsegin ditut, bai ahotsen bai estiloen edo gaien aniztasunari dagokionez. Bertzalde, eta batez ere, ohartu nintzen ez nuela nobela “historiko” bat idatzi nahi. Ezkabako gertakariak, Iruñea inguruko 1938ko gertatutako giza ehiza eta triskantza alegia, ezin ziren kontatu denborazko burbuila batean sartuta balira bezala. Nire ustez, narrazioa idazterakoan, 38an gertatutakoa lehenengo denbora-plano batean sar zitekeen, baina bigarren plano batean gaurko ikuspegi batetik aztertu behar ziren hala gertakariak nola gertakarien ondorioak, gaurdaino luzatzen direnak. Nobelan lantzen dudan ideia bat da historia hura “bizirik” dagoela; zoritxarrez, gainera, gerra haren irabazleen ondorengo politikoek ez baitute aukerarik eman errepresaliatuen eta haien familien samina eta umiliazioa senda daitezen. Errelatoan zehar gustura ibiltzeko, gure garaian idazten duen narratzaile bat behar nuen. Narratzaile horrek nahiko... “interbentzionista” izan behar zuen bere oroitzapenak eta baita burutazioak idazteko.\n1938ko maiatzean zortziehunen bat izan ziren ihes egitea lortu zuten presoak. Haietatik berrehun inguru hil ziren ihesaldiaren ostean burutu zen giza ehizan. Ez ziren bostera heldu muga pasatzera heldu zirenak. Fikziozko hariak ihesaldi horretako bi gizonen ibilbidea islatzen du, ihesaldiak, gauak, larritasunak sortutako sentsazioetatik abiatuta datuetatik bainoago. Zer-nola kontatu nahi izan duzu fikziozko hariarekin?\nIhesaldiaren zertzelada erreal batzuk ematera behartua nengoen, irakurleak errelatoa zertaz ari den jakin dezan, baina datu historiko horiek bigarren kontakizunean txertatu nituen. Lehenengorako, aipatzen duzun bi ihesaldiren desbenturak kontatzeko, estilo erdi poetiko bat saiatu nintzen lantzen. Ez dakit nork erran zuen, edo non irakurri nuen, poesia idazterakoan irakurleari ez diozula zure hortz-minez solastu behar; egin behar duzuna dela irakurlearengan bere hortz-mina sortzea. Nahiko presente izaten dut ideia nire hau poemak idaztean (horregatik, segur aski, jarraitzaile eskas daukat, kar-kar-kar), eta nobelaren idazketara eraman nuen ideia hori. Hots, ahal den neurrian, irakurleak senti dezalaiheslari horien bidaiakide, beraiek sentitzen zutena irakurleak ere senti dezala: etsipena eta itxaropena, jasandako umiliazioen garra eta galdutako duintasuna berreskuratzeko aukera hurbila... Baita, posible balitz, gizon haien babesgabetasuna, beraien hotza, gosea, ahuldadea... Horregatik, bi iheslarien istorioaren narratzaileak ezin zuen objektiboa izan; beraietako batek izan behar.\nLehen haria, ihesaldiarenak, fikziozko kontakizuna da beraz, narrazioaren baliabideekin kontatutako istorioa. Bigarren hariak gehiago dauka saiakeratik, eta liburua idazteko prozesua biluzten duen heinean metaliteraturatik eta autofikziotik. Ez zen erraza izango bi kontatzeko modu hain ezberdin tartekatzea (fikzioa, saiakera). Lehenengo bata eta gero bestea idatzi zenuen? Amaierarako utzi zenuen atalak tartekatzea eta ordenatzea?\nEz, bi-biak aldi berean idatziz joan nintzen, era paralelo batean-edo. Senaren arabera igarotzen nuen errelato batera bertzera, batzuetan eszena edo testu batean amaitutakoan, bertze batzuetan eszenak moztuz. Prozedura horrek zailagoa irudi lezake, baina atseginago edo anitzago bihurtu zidan lana. Orokorrean, zatiak dauden ordenean idatzi nituen; nahiz eta lehenengo bertsioa burutu ondoren zati gehiago txertatu nituen, bai hasieran, bai bukaeran, bai erdialdean. Tartekatzen diren bi narrazioetako fikzio zatien eta saiakera zatien artean nolabaiteko hari finak ezartzen saiatu nintzen, hots, “tenperatura” komun bat ematen, garai ezberdinetan kokatutako atalak haien artean lotzeko asmoz. Jose Angel Irigarayk “akuarela” hitza erabili zuen nobela hau definitzeko. Behin amaituta, dena den, argudioaren garapenak edo “tenperatura” horiek bai eskatzen zuten zati batzuen lekualdaketa, pixka bat poema-liburu bat atontzeko tenorean poemak ordenatzen ditugun bezala.\nIdazlearen ahotsak dokumentazio eta ikerketa baten berri ematen du, memoria historikoa eta memoriaren beraren testuinguruan egindako gogoeta ugarirekin. Zuk zeuk ikerketa eta dokumentazio lana egin ahala idatzi dituzu pasarte hauek? Informazio hori guztia fikziozko kontakizunetik at geratuko ziren beldur zinen agian?\nNobelan islatzen dudan dokumentazio eta ikerketa lana partez fikziozkoa da; partez erreala. Baina orokorrean agertzen den prozesua halakoxea izan zen. Ihesaldiari buruzko agertzen den informazioa, hura nireganatu ahala sartzen nuen nobelan. Elkarrizketak, adibidez, guztiz fikziozkoak dira; informazioa txertatzeko erabili nituen, eta bertzalde narrazioa nahi nuen bideetatik eramateko. Aipatu dizudan bezala, ez nuen egokiena ikusi datu historikoak iheslarien kontakizunean sartzea; kontakizun horrek hagitzez subjektiboa izan behar baitzuen.\nNire beldurra hauxe zen; idazteari ekin baino lehen ematen banuen aste edo hilabete batzuek bibliografia irakurtzen, azkenean ez nuen deus ere eginen. Izan ere, urteotan etengabe ateratzen ari dira frankismoren garaiko presondegiei buruzko testigantzak eta ikerketak, direla preso ohiek idatziak, direla historialariek argitaratutakoak. Gainera, Bigarren Mundu Gerrako kontzentrazio esparruei buruzko liburu batzuk irakurri nituen, ez hainbertze datu zehatzen bila, baizik eta zertaz idazten ari nintzenez gogatzeko. Gero, arakatu nuen nobelan berean aipatzen diren edo aipatzen ez diren hainbat egile baliotsuren obretan: Primo Levi, Bruno Bettelheim, Hanna Arendt, Tzvetan Todorov bertzeak bertze. Irakurketa gogorrak, benetan, baina ezinbertzekoak gure garaian gertatu diren sarraskiei buruz hausnartzeko.\n“Nire haurtzaroko oroitzapenetan, hala ere, beste leku bat bizi da, bestelako San Kristobal, oraingoa baino irekiagoa eta zabalagoa, soldadu aspertuek gordetako gaztelu bat. Inguruan, beharbada, Iruñerriko mendizale tukutsuren bat, harrizko saurioaren loa ikuskatzera hurbiltzen zena”.\nIdazlearen prozesua kontatzen duen ahotsak asko du pertsonaletik. Honakoa diozu liburuaren aurkezpenean: “(Idazlea) Bildutako agiriak eta lekukotasunak aztertu bitartean, bere memoriarekin bakarka geratu da. Memoria historikoa bere historiaren memoria bilakatuko da. Norberaren oroimena ere jazarle iruzurgilea delako.” Bada pasarte hauetan zeure memoria pertsonalaren agertze bat, Ezkabarekiko, han gertatukoekiko. Zer garrantzia, zer leku dauka horrek liburuan?\nHagitz handia, dudarik gabe. Ezkaba mendia eta haren ingurua nire haurtzaroaren eszenatokia izan zen. Jolasleku bat, nire haurtzaroan mendi oineko zelaietara begira bizi baikinen, nonbait hiriari bizkarra emanda (edo hiriak guri, agian). Hainbertze iruindar bezala, urte anitz pasa ondoren hasi nintzen jabetzen San Kristobal Gotorlekua benetan zer izan zen, eta gure mendi hartan zer gertatua zen. Talka horretatik piztu zen nobela idazteko gogoa: alde batetik, haurtzaroko oroitzapen horiek, halabeharrez idealizaturik, bertzaldetik leku haiek sarraski baten gertalekua izan zirela jakitea, inoiz aurkeztuko ez diren iheslari eraildakoen hezurdurak lurpean daudela jakitea. Edonola ere ez da nobela autobiografikoa, ezta hurrik eman ere. Nire helburua zen ahalik eta hurbiltasun handien sortzea narratzailearen eta gertakarien artean, alegia, ikertzen ari den gaiarekin bustitzen eta zikintzen den narratzaile bat.\n“Memoriaren patua porrota da. Gero eta esfortzu handiagoa egin behar dut izen propioak gogoratzeko. Idazketa gordeleku urria da memoriarako, baina eskura dugun bakarra da.” Bada etsipen puntu bat liburuko ahaleginean? Zein da memoria ariketa baten balio erreala zuretzat?\nBai, badago etsipenaren puntu bat. Liburuan erraten dut memoria prozesu bat dela, gure gauza eta bizipenetarantz hurbiltzeko ahalegin bat. Memoriaren patua porrota da baldin eta ahalegin hori egiten ez badugu, ahazmenaren edo ezmemoriaren aurka gogoz ez badihardugu. Ez da gainean daramagun tresna edo gailu bat, hala nola sakelako telefonoa edo pendrive bat; aldiro borrokatu behar dugu bai denborak ezartzen digun ahazmenaren aurka, bai botere politiko eta sozialek inposatzen diguten ahazmenaren kontra. Ahazmenaren bi alde horiek aipatzen ditut nobelan: lehenengoa, norberarena; bizitzak berak, arrazoi biologikoengatik, gutako bakoitzari ezartzen digun ahazmena. Bigarrena, botereek digutena, memoria indibiduala eta kolektiboa ezabatzen eta husten baitigute, beraien neurriko errealitatea jendearen gogoan txertatuz. Zenbat eta memoria gehiago galdu, orduan eta manipulagarriagoak gara. Memoriaren ariketa ezinbertzekoa dugu, adinean sartu ahala ohartzen naiz memoria baizik ez garela. Giza memoria ez da errealitate pasibo bat; nobelan errealitate aktibo eta aldakor gisa ikusten dut oroimena, era kontziente batean egitera eta bultzatzera behartuta gauden ariketa eta esfortzu bat.\nLiburuan, idazlearen ahotsaren definizioan, bada autoironia puntu bat ere. “Hedapen urriko poemen idazle batek Ezkabako ihesaldiari buruzko nobela bat hastea erabaki du”. Zazpi poema-libururen egilea zara, hamar urteren buruan kaleratutakoak denak (2004-2014). Zer nolako balantzea egiten duzu poesian egin duzun ibilbideaz? Zer eman dizu, zer duzu faltan?\nEgia da, naski, aipamen hori guztiz autoironikoa da, eta eleberrian zehar ez da falta autoironia hori, hain zuzen narratzaileak bere poetaren lanaz idazten duelarik. Nork bere mugen kontzientzia izan behar du. Gauza bat da ahalik eta lan txukunena atontzea, zure paperak behin eta berriz orraztea, irakurleari liburu duin bat eskaini ahal izateko; eta bertze bat euskal literaturaren ekoizpenek zer-nolako oihartzun eskasa duten onartzea. Hitz gutxitan, zure lana serio hartzea baina zeure burua ez hainbertze. Ariketa hori ere beharrezkoa bezain osasungarria da, nire ustez.\nNeure ibilbideari dagokionez, pozik, ezin kexatu. Gauden garaian egonda zazpi poema-liburu argitaratzeko parada izatea ez da gauza makala, poesia zirkuitu komertzialetatik kanpo dagoela kontuan hartuta. Edozein argitaletxerentzat inbertsio ausarta da gaur egun poesia editatzea. Nire kasuan, ideia batek hurrengo ideia eskutik dakarren bezala, liburu bakoitzak hurrengoa ekarri izan dit. Bilduma bat bukatu ondoren beti geratzen dira liburuan sartu ez diren testuak, ideiak… Hari solte haietatik tiraka hasi eta berriz piztu izan zait proiektu berri bati ekiteko gogoa. Idazteko eta berridazteko lana urrun daude batzuetan plazer hutsa izatetik, baina lan bat amaitua eta argitaratua ikusteak sormenaren prozesuaren gorabeherak konpentsatzen ditu.\nBalantzaren bertze platerean kokatuko nukeena da gaur poesiak, are nabarmenago euskal poesiak, irakurleen artean daukan oihartzun eskasa. Alde horretan, zailena da poesiaren inguruan betidanik hedatuta eta errotuta izan diren topikoen kontra borrokatzea, hots, poesia zaila dela, poema guztiak errimatuak direla, poesiaren gaiak naturarekin eta giro bukolikoekin edota mistikoekin lotuta daudela… Narratibaren irakurle anitzek beldurra diote poesiari.\nIdazlearen ahots poetikoaren eragina suma daiteke idazkeran, liburuko zenbait pasartetan. Poema zati batzuk ere topatuko ditu irakurleak han-hemen. Zein neurritan izan zaizu orain arte landu duzun ahots poetikoa lagungarri edo oztopo, narrazio lan bati aurre egiterakoan?\nNondik ikusten den, ordura arte poesia bakarrik idatzi izana lagungarri edo oztopogarri suertatu zait. Bi iheslarien errelatoaren prosa poetikoaren zatiak idazteko lagungarri izan da, pasarte haietan aiseago ezagutzen nuen nire ahotsa, nahiz eta poesia eta prosa poetikoa bi prozedura ezberdin izan. Bigarren narrazioan, gaur kokatzen den poeta ikerlari horren kasuan, ahotsa lantzearen lana agian ez zaila edo desatsegina, baina berriagoa bai suertatu zait. Seguru aski batzuetan nabari da idazten duenak poesia idazteko ohitura duela, eta hori ez da desegokia, egiantzekotasuna ematen baitio testuari. Baina saiakeratxo horientzat bilatu nahi nuen erregistro soila, fluidoa, ahozko estilotik hurbil-hurbila, arrunt eramankorra suertatu zitzaidan.\nEzkabako ihesaldia du oinarri nagusi liburuak. Ezinezkoa litzateke horrelako gai bat poesiaren bitartez lantzea?\nIdeia bikaina litzateke hori, erronka gisa ekiteko modukoa. Hagitz gustukoa ditut elkarrekiko lotura sendoa duten poemen bildumak. Saiatu liteke Ezkabako poemario bat idazten, agian Lee Mastersen Spoon River´s Anthologyaren ildoan. Orain neure burua gezurtatu behar dut, arestian esan baitizut ihesaldiaren argudioak eskatzen zuela poesia uztea eta prosan sartzea. Baina batak ez du bertzea kentzen. Nik garatu nahi nuen argudioak eskatzen zuen nobela bat; ez gaiak berez. Bertzelako ikuspuntutik ikusita, ihesaldiak eman lezake gai horrekiko poema bilduma bat ekoizteko.\n“Nire iragana bestelakoa da orain. Aldatu egun da. Besteren iraganak kutsatua dago. Baina lehengoa bezain nirea izaten jarraitzen du”. Nolakoa da zure iragana liburu hau idatzi ostean?\nIragana etengabe aldatzen da. Memoriaren eraikuntza den aldetik, memoria lantzen eta partekatzen baldin badugu nork bere iragana aberastuko du. Nire iragana lehen baino aberatsagoa da, ertz gehiago ditu; horrekin batera kezkagarriagoa eta mingarriagoa ere bada.\nAmaitzeko, liburuko beste aipu bat: “Istorio kontalariak gara denok; geu gara kontatzen ditugun istorioak”. Zenbaterako ematen du “norbera kontatzeak”, zenbat liburu eman ditzake horrek? (Agian, amaierarik ez duen ariketa bat da…?)\nLiteratura bera bezain amaiezina da “norbera kontatzea” ariketa hori. Finean, idazten duzunean gertatu zaizuna eta gertatu ez zaizuna kontatzen duzu, zuri gertatzea gustatuko litzaizukeena eta zuri gertatzea nahiko ez zenukeena. Gure bizimodu aspergarrietan bizitzen ez ditugun gertakariak asmatzen ditugu literaturan. Beti zehazten diot inguruko jendeari nire poemetan agertzen den “ni” hori ez naizela ni, poesia orokorrean edo nirea bederen ez dela ez konfesionala ez autobiografikoa; edonola ere poemetan edo narrazioetan kontatzen ditugun istoriotxoetan guk denok dauzkagun nahiei eta beldurrei buruz hitz egiten dugu irakurleekin.\nHainbertze iruindar bezala, urte anitz pasa ondoren hasi nintzen jabetzen San Kristobal Gotorlekua benetan zer izan zen, eta gure mendi hartan zer gertatua zen\nZailena da poesiaren inguruan betidanik hedatuta eta errotuta izan diren topikoen kontra borrokatzea. Narratibaren irakurle anitzek beldurra diote poesiari


Dokumentuen deskripzioak datu-baseen bitartez kontsultatu nahi al dituzu? (Gipuzkoako Artxibo Orokorreko dokumentuekin batera)\nIkus Gipuzkoako artxibo ataria\nArtxibo-funtsak ulertu nahi al dituzu?\nNotario funtsak (XVI m.-1920)\nEstatuko administrazioa periferikoa Gipuzkoan\nGipuzkoako Hipoteka Kontularitzen funtsak (1768-1862)\nFamilia eta ondarezko funtsak\nOñatiko Sancti Spiritus unibertsitateko artxibo eta liburutegia (XVI-XIX m.) Merkataritza eta enpresa funtsak\nARTXIBOKO ARDURADUNAREN AGERRALDIA EUSKO LEGEBILTZARREAN\nEkainaren 9an Ramon Martinek, Gipuzkoako Probintziako Artxibo Historikoko arduradunak, Eusko Legebiltzarreko Kultura Batzordean agerraldia egin zuen bere ekarpenak egiteko Euskadiko dokumentu kudeaketa integralaren eta dokumentu ondarearen lege-proiektuari.\nArtxiboen Nazioarteko Astea ospatu nahi dugu gure erabiltzaileekin elkartuz.\nHori dela eta, ekainaren 11an bisita gidatua egingo dugu artxiboan. Bisita honetan artxiboaren instalazioak ezagutuko dituzu, agiriak gordetzeko depositoak, digitalizazio prozesua, etab.\nEtorri artxibora! Etorri Oñatira!\nDESKRIBAPEN BERRIAK "GIPUZKOA ETA ITSASOA XVI. MENDEAN" PROIEKTUAREN BAITAN\nHilabete honetan, 1550-1560 urteetako notario-dokumentuen 8.000 deskribapen-erregistro inguru sartu ditugu, Hondarribia, Orio, Aia, Deba, Zumaia, Mutriku eta Elgoibarko eskribautzetakoak.\nDeskribapen lan hau Magallanes-Elkano espedizioaren V. mendeurrena ospatzeko hasi genuen proiektuaren barruan sartzen da. Proiektu horren helburua da XVI. mendean Gipuzkoako kostaldeko herrietako eskribautzetako notario-eskriturak deskribatzea.\nDONOSTIAKO NOTARIO-PROTOKOLOEN DIGITALIZAZIOA (1813-1830)\nEskuragarri daude jada online katalogoan XIX. mendearen lehen hereneko (1813-1830) Donostiako notario-protokolo guztien digitalizazioak. "Piztu Kultura 2020" programaren bidez digitalizatu ditugu notario-protokolo horiek. Guztira, 100.000 orri baino gehiago digitalizatu dira.\n1919 ETA 1920. URTEETAKO PROTOKOLOEN TRANSFERENTZIA\nUrtero legez, Azpeitia, Bergara eta Donostiako Notario Barrutietako artxiboetan ehun urte bete dituzten notario-protokoloen transferentzia egin berri da.\nGuztira 135 liburuki jaso ditugu, 1919 eta 1920ko notario protokoloei dagozkienak.\nDokumentu-ondarea zabaltzeko elkarlanean: Arrazola - Umerez eskuizkribuen digitalizazioa\nOñatiko Udalak eta herriko kultur elkarte batzuek (Artixa, Gure Bazterrak...) bultzatuta, Gipuzkoako Probintziako Artxibo Historikoak euskaraz idatzitako bi eskuizkribu digitalizatu ditu. Arrazola - Umerez izenez ezagututako eskuizkribuak Oñatiko bilduma pribatu batean kontserbatzen dituzte. Gai erlijioso-moralak tratatzen dituzten bi eskuizkribu hauek bereziki interesgarriak dira Oñatiko eta Debagoieneko euskararen ezagutzarako. Jerardo Elortzak eginiko ikerketei esker aspalditik ezagutzen baziren ere, gaur egunera arte ez da aukerarik izan eskuizkribu horiek era errazean kontsultatzeko.\nHemendik aurrera interesa duen edonork kontsulta ditzake lanak Oñatiko Udalaren webgunean ('Osaba baten instruccinuac...'; 'Errectore Juan baten instruccinuac...').\nEgun batzuetan, apirilaren 9ra arte, interesa duen edonork ikusi izango du nolakoak diren eskuizkribu horiek, artxiboan egongo baitira ikusgai egun horietan. Gainera, euskaraz idatzitako beste dokumentu batzuk ere ikusi ahal izango dira, horien artean, gure artxiboan aurkitu berri den XVI. mendearen hasierako poema. Bisitaren ordutegia artxiboarena izango da.\nAzken eguneratzea hemen: Ostirala, 2021(e)ko urria(r)en 08-(e)an 11:03etan


Bi ahotsetara egindako performancea grafikoki irudikatuta: Itziar Ocarizek sortu du 80. Donostiako Musika Hamabostaldiko kartela | Donostiako Musika Hamabostaldia\nBi ahotsetara egindako performancea grafikoki irudikatuta: Itziar Ocarizek sortu du 80. Donostiako Musika Hamabostaldiko kartela\n•\tTestu bera irakurtzen duten bi pertsonaren arteko topaketa irudikatzen du kartelak: ordena ezberdinean irakurtzen dute testua eta, azkenean, batera irakurtzen dute, korua eginaz\nItziar Okariz da (Donostia, 1965) 80. Musika Hamabostaldiaren irudia izango den kartelaren egilea. Performancea da bere jardun nagusia: bere ekintzek, gehienbat, subjektu gisa definitzen gaituzten zeinuei eta hizkuntzari dagozkien arauak zalantzan jartzen dituzte. Abangoardia guztietatik edaten du bere lanak, situazionismoa buru. Gorputza eta ahotsa elementu ezinbestekoak dira bere obra ulertzeko, errepikapena bezalaxe.\n“Karteleko irudia nire Baron Ashler performancean (2015) oinarrituta dago. Performance horretan, bi pertsonak testu bera irakurtzen dugu, aldi berean, eta aldiro hitz bat gehiago irakurriz. Bata testuaren hasieratik hasten da irakurtzen, eta bestea, berriz, amaieratik. Paragrafoa luzea baldin bada, eraikitzen dituzun irudiak erabat ezberdinak dira elkarrekiko. Testuaren erdialdean, bi irakurleok bat egin eta koru modukoa osatzen dugu. Pasarte bera irakurtzen dugu azkenean, soinubakarrean, batera. Nire ahotsa transkribatu dut lehenik; ondoren, Victorrena. Bi ahotsek espazioan aldi berean dihardutenean gertatzen dena adierazten ahalegindu naiz. Kartela topaketa horren irudikapen grafikoa da” dio kartelaren egileak.\nPerformancearen izenburua Baron Ashler da, erdi gizon eta erdi emakume den anime pertsonaia baten izena: pertsonaia horren erdi bakoitzak bere genero identitatearekin bat datorren ahotsa dauka. Baina, batzuetan, biek batera hitz egiten dute, gizon ahotsak eta emakumezko ahotsak koru bat balira bezala hitz egiten dutelarik.\nHonako hitzekin azaltzen du Itziar Okarizek Hamabostaldia irudikatzeko Baron Ashler aukeratu izana: “Niretzat erritmoarekin du zerikusia, koruaren ideiarekin, hitzen soinuen erritmoak moldatzearekin, eta norberak bere burua denboran bilatu eta topatzearekin; niretzat horrek musikarekin zerikusia du”. Bere obran etengabe azaltzen den ulergarritasun kontzeptua azpimarratzen du: “Musikan, errepikatzen diren esaldiak perpaus tradizional batetik haratago doaz. Kantatu egiten direnez, sintaxiaren arauak apurtu ditzakezu, eta hori erabat naturala iruditzen zaigu, sostengatzen duen erritmo bat baldin badago”.\nAzken hamarkadan egin dituen performanceetatik ezagunenak Mear en espacios públicos o privados dira, non artistak gizonentzako ez, baina emakumeentzako tabua den ekintza burutzen duen. Trepando Edificios lanean ere, gorputza darabil donostiarrak espazio publikoa bereganatu eta hari dagozkion arauak zalantzan jartzeko. Irrintzi Repeticiones instalazioan, hainbat irrintzi kantatu eta grabatu ondoren, beren testuingurutik kanpo erreproduzitzen ditu Okarizek, Bilboko Guggenheim Museoan edota Donostiako Tabakaleran. Veneziako Bienalean Espainia ordezkatuko du aurten Itziar Okarizek, Sergio Prego artistarekin batera.


Euskalduna Jauregiak BIME ekitaldia jasoko du urriaren 27tik 29ra - Deia\ndeia.eus | bilbao 25.10.2021 | 19:31\n3.000 profesional inguru bilduko dira urriaren 27tik 29ra bitartean Euskalduna Jauregian ospatuko den BIME ekitaldiaren bederatzigarren edizioan.\nForo honen helburua geldialdi hori egitea da, gelditu eta gaur egungo dinamikak berraztertzeko, berrikuntzak aurkezteko, datorrenari aurrea hartzeko eta indarberrituta berraktibatzearren beharrezkoa den batasuna lortzeko.\nBIME PRO: MUSIKA-INDUSTRIAREN NAZIOARTEKO TOPAKETA\nTeknologia, musika-gainbegiratzea, finantzaketa, marketina eta komunikazioa, argitaratzearekin eta legeekin lotutako alderdiak, industriaren azken joerak... Azken batean, sektorearen orainaldia eta etorkizuna izango dira eztabaidagai hiru jardunaldi trinkoetan, Bilboko Euskalduna jauregian. Programa profesionalean, guztira, 68 hitzaldi, 12 masterclass eta 13 tailer antolatu ditugu. 17 herrialdetako 200 hizlari baino gehiago elkartuko dira nazioarteko biltzar honen orain arteko bederatzi edizioetan prestatu dugun parte-hartzaileen inoizko zerrendarik luzeenean.\nArtistei dagokienez, garrantzitsuenak honako hauek dira: Raphael,? Shirley Manson, Mala Rodriguez, Bomba Estéreo eta John Acquaviva; horiek guztiek beren karrera osoan eskuratutako eskarmentua partekatuko dute gurekin, hainbat ikuspegitatik begiratuta. Egitarauari dagokionez, sektoreko erreferentez osatuta dago, hala nola J. Balvinen manager diren Fabio Acosta eta Iván Alarcón, RLM enpresako CEO den Rosa Lagarrigue, espainiar sustatzaile mitikoa den Gay Mercader, eta Ed Sheeran musikariaren agentea den Jon Ollier. Azken berrikuntzak aipatzearren, Fernando Velázquez konpositore espainiarra elkarrizketatuko du Live Nation-eko Joe Perez Orivek edo Rosalía eta Nathy Peluso handien tour managerrak, Ricardo Boffik, tailer bat eskainiko du "Nazioarteko bira bat nola antolatu" azaltzeko.\nBERRIKUNTZA ILDO NAGUSITZAT\nAEDEM elkarteak antolatuta, Euskalduna jauregian Musika Edizioaren 1. biltzarra ere izango da, baita inoiz ez bezalako nazioarteko topaketa bat ere, lehen aldiz BIME Proren barruan: Music Equality Foruma. Gainera, Acción Cultural Española elkarteak lagunduta, musika-feria iberoamerikarren topaketaren hirugarren edizioa prestatu dugu: Atlantic Music Conferences Symposium (AMCS); izan ere, kontinenteak konektatzeko gure asmoa berretsi nahi baitugu eta, horretarako, herrialde iberoamerikarretan egiten diren 14 ferietako ordezkariak elkartuko ditugu.\n300 jaialdi baino gehiago bilduko dira BIME Fests ekitaldian, artisten kontratazioaren orainaldia eta etorkizuna aztertzeko. Sektorearekin lotutako prestakuntza jaso eta sektore horretan lan egin nahi dutenen gunea BIME Campus izango da, eta ekintzaile eta inbertitzaileak, aldiz, BIME Start Up Village eremuan bilduko dira. Ekitaldien sektoreko berrikuntza landuko da BIME Tech ekitaldian; eta mota guztietako soluzio teknikoak ezagutzeko aukera izango dute networking-ean parte hartzen duten bisitari, erakusketari eta host-ek, guztiontzako negozio-aukerak sortuz.\nediziotik hasita, urtetik urtera geroz eta konpromiso sendoagoa dugu Garapen Jasangarrirako Helburuen 2030 Agendarekin, eta konpromiso horren adierazgarri da ingurumenari, genero-berdintasunari eta kontsumoaren arloko erantzukizunari ematen diegun garrantzia. Ekitaldian akreditatzen diren pertsonek edizio honetan parte hartuko duten hiru erakunderi laguntzeko aukera izango dute, dohaintza bat eginez; hain zuzen ere, erakunde hauei: Kataluniako Hardcore Hits Cancer, Euskal Herriko DalecandELA eta Kolonbiako Llorona Records.\nAurten, BIMEren amaierako ekitaldia inoizko bereziena izango da: Bogotá hiriari emango diogu lekukoa, Europaren eta Amerikaren arteko zubi-lanak egiten dituen ekitaldiaren egoitza berria izango baita; hartara, urtean bigarren hitzordu bat ere izango dugu, Kolonbian. Ekitaldi horretan bi ahots entzuteko aukera izango dugu: ZETAK euskal proiektua eta Bomba Estéreo talde kolonbiarra.\nBIME CITY SON Estrella Galicia: ZUZENEKO MUSIKA BILBOKO ARETOETAN\nLehen bi egunetan, BIME City Son Estrella Galicia programaren gaueko emanaldiei esker nazioarteko azken musika-joerak ezagutu ahal izango ditugu Bilboko aretoetan, urte eta erdiz itxita egon ondoren. Askotariko soinuak biltzen dira artista-zerrendan, rock-etik trap-era, eta pop-etik erritmo latinoetara: 9 herrialdetako talde eta artista berriek 40 kontzertu baino gehiago eskainiko dituzte, zuzenean, hiri osoan barrena.\nBIME LIVE: BUELTAN DA JAIALDIA, AGERTOKI BERRI BATEAN, BILBAO ARENAN\nUdazkeneko musika-jaialdi garrantzitsuenaren hitzordua urriaren 29an eta 30ean izango da, Miribillako Bilbao Arenan. Lehenengo egunean Bad Gyal artistaren reggaeton kutsuko dancehall gogoraerraza izango da protagonista; horretaz gain, Argentinatik, Trueno freestylera ere igoko da agertokira lehen egun honetan, arrakasta handia lortu duen Atrevido bere lehendabiziko albuma aurkezteko, Maikel Delacalleren originaltasun tropikalak perreoa ekarriko digu dantza-pistara, bereizgarri duen reggaeton, r&b eta rap estiloen nahasketa horrekin, eta Frente Cumbiero taldeari dagokio azken saioa egitea, zapore latino nabarmena duen errepertorio berritzailearekin. Bigarren eguna ongi hasteko, Natos y Waor bikote raperoak irrikaz espero dugun kontzertua eskainiko du. Iruñeko lagun talde zirikatzaileena etorriko da jarraian, Chill Mafia; gero, Ana Tijoux artistaren mezu politiko bezain musikala eta, azkenik, raparen eta poesiaren artean ezin hobeki neurtutako fusioa eginez, Laura Sam eta Juan Escribano.


6.000 euroko kalte-ordaina eman diote aluminosia duen pisu bat erosi zuen bikote bati, jakin gabe. | Consumer\n6.000 euroko kalte-ordaina eman diote aluminosia duen pisu bat erosi zuen bikote bati, jakin gabe.\nEz saltzaileek ez higiezin-etxeak ez zieten egitura-akats horren berri eman\nBartzelonako Lehen Auzialdiko 30. Epaitegiak ia 6.000 euroko (1 milioi pezeta) kalte-ordaina eman dio bikote bati etxebizitza bat erostean jasandako kalte moralarengatik, aluminosia zuela jakin gabe; izan ere, saltzaileek eta bitartekari-lanetan aritu zen higiezinen agentziak ez zieten egitura-akats horren berri eman.\nEpaileak emandako epaiak higiezinen agentzien erantzukizuna ezartzen du pisuen salerosketaren bitartekaritzan, saltzaileek etxebizitzak arazoak dituela jakinarazi ez arren.\nEpailearen arabera, higiezinen agenteek eta saltzaile komertzialek finken egoerari buruzko informazioa jaso behar dute, haien betebeharra “eraginkortasunez, etikaz, duintasun profesionalez, erreserbaz eta legezkotasunez” jardutea baita, eta ez da aitzakia saltzaileek salmentan dagoen etxebizitzari buruzko guztia edo ezer ez azaltzea.\nMagistratuak ia 6.000 euroko kalte-ordaina justifikatzen du, izan ere, “begi-bistakoa da aluminiozko egitura-akatsak dituen etxebizitza bat erosteak kalte morala ere eragiten diola erosten duenari, egoera ezin hobean dagoelako eta patologia horren bilakaerari buruzko ziurgabetasunari aurre egin behar diolako”.\nEpaileak etxebizitza saltzen dutenek eta higiezinen agentziak ordaindu beharko duten kalte-ordaina kalkulatu du, etxebizitzaren merkatuko prezioaren %25 kenduz eta erosleek ordaindutako prezioarekin alderatuz.\nEtxebizitzak 20,3 milioi pezetako merkatu-prezioa zuen 1999ko azaroan, eragiketa egin zen egunean, baina, arkitekto baten kalkuluaren arabera, bere balioa %25 jaitsi behar zen, zuen aluminosia zela eta; beraz, 15 milioi pezetara jaisten zen prezioa.\nErosleek 16 milioi ordaindu zituztenez etxebizitzagatik, epaileak itzuli egin die, kalte-ordain gisa, milioi bat pezeta gehiago ordaindu zituztela, pisuak aluminosia duela kalkulatzen den balioaren arabera.\naluminosi indemnización-eu piso-eu


Maestro Zubeldia Eskola IDAZKARITZA\n2017(e)ko otsailakren 15(a), asteazkena\nGoizeko Arreta-Zaintza - Servicio de Acogida Matinal\nGoizeko Arreta-Zaintza Zerbitzuaren beharra ikusteko bidali genizuen inkestaren emaitzak aztertu ostean (nahiz eta familien % 25a bakarrik erantzun), datorren ikasturtean funtzionamenduan jartzeko eskaera nahiko daudela ikusi dugu.\nBeraz, maiatzaren amaieran kontaktuan jarriko gara berriro zuekin eskaerak formalizatzeko, egindakoa ikerketa bat baino ez da izan eta.\nUna vez analizadas las respuestas recibidas en torno a la necesidad de un Servicio de Acogida Matinal, y aún cuando solamente el 25% de las familias ha dado una respuesta, hemos visto que la demanda para su puesta en marcha sería suficiente para que iniciase su funcionamiento en septiembre.\nPor esta razón, es nuestra intención retomar el tema a finales de mayo con el objeto de formalizar las respuestas y hacer la solicitud de manera adecuada puesto que lo que hemos hecho no dejaba de ser un sondeo.\nMUCHAS GRACIAS A TODAS Y TODOS.\nEgilea: Joxe M. Calvo ordua: 16:15 iruzkinik ez:\n2017(e)ko otsailakren 2(a), osteguna\nESKOLA DIGITALAREN 3. TOPAKETAK\nTopaketa hauek, HEIZE (BIHE-SAREAN) federazioa eta EHIGE konfederazioek, euskal eskola publikoaren digitalizazioan laguntzeko sortu genuen ESKOLA DIGITALA proiektuaren aspektu garrantzitsu bat dira. Argi daukagu Euskal Eskola Publikoak bere gogoeta propioa egin behar duela funtsezkoa den gai honi modu egokian heltzeko.\nTopaketa hauen helburua Euskal Eskola Publikoak digitalizaziorantz egin behar duen ibilbideaz hausnartzea, ikastetxeen ezagutza digitala hobetzea, da eta era berean aurreko ikasturtean ospatutako II Topaketei jarraipena ematea. Batzuk hasi duzue zuen proiektu digitalen garapen prozesua, beste batzuk hastekotan zaudete eta badago azken bultzada behar duenik ere. Ikastetxeei egin beharreko bide hori egiten laguntzeko asmoz antolatu dugu III edizio hau.\nTopaketok, hezkuntza arduradunen, zuzendaritza taldeen, IKT dinamizatzaileen, gurasoen, aholkularien, enpresen eta abarren topaleku izatea nahi dugu. Ikastetxe publikoen garapen digitalaren jasangarritasuna eta bideragarritasuna bermatu ahal izateko, denon ikusmira ezagutzea eta elkarlana sustatzea beharrezkoa da.\nIkuspegi horretatik, eduki anitzek osatuko dute topaketen egitaraua: agintarien hitzaldiak, adituen aurkezpenak, ikastetxeen esperientziak, enpresen proiektu pedagogikoak eta tailer didaktikoak, argitaletxeen material digitalen aurkezpena, ekipoen eta materialen erakusketak, eta abar entzuteko eta ezagutzeko aukera izango duzue parte hartzaileok. Hala ere, aurtengo edizioan bi aspektuei eman nahi izan diogu denbora-tarte garrantzitsu bat: irakasleon gaitasun digitalari eta eskola publikoen parte hartzeari eztabaida foroen bitartez.\nBestalde, ziur gaude topaketa hauen ondorioak ere oso lagungarriak izango zaizkizuela, baliabide digitalekin irakasteko-ikasteko egiten ari zareten berrikuntza-proiektuen garapen prozesuan. Horregatik, aurkezpenak eta beste zenbait material eskegiko zaizkizue topaketek amaitu ondoren.\nOTSAILAREN 1EKO GOIZEKO SAIOA EUSKALTEL ARETOAN\nOTSAILAREN 1EKO ARRATSALDEKO SAIOA EUSKALTEL ARETOAN\nEgilea: Joxe M. Calvo ordua: 10:03 iruzkinik ez:\n2017(e)ko urtarrilakren 25(a), asteazkena\n2017-2018 ikasturterako matrikula\nUrtarrilaren 16an 2017-2018 ikasturterako matrikula egiteko deialdia argitaratu zen EHAOn. Horren arabera hilabete honetako 30ean irekiko da matrikula egiteko epea. Matrikulak, beti bezala, zuen seme-alabentzako aukeratu duzuen eskolan egin behar duzue eta bertan bigarren edo/eta hirugarren aukera eskatu dezakezue.\nGogoratu derrigorrezko dokumentazioa ekarri behar duzuela (gurasoen NANa, familia-liburuaren fotokopiak eta errolda ziurtagiria). Azken urteetan bezala, aukera dago ere matrikula on-line egiteko: kasu honetan epea otsailaren 2an bukatzen da, eskoletan berriz, otsailaren 3ean.\nHoni buruzko informazio guztia, Zubeldiako web gunean daukazue, MATRIKULA atalean. Bertan prozesuaren gorabeherak argitaratzen joango gara.\nBeste alde batetik, hil honetako 27an eta 31n etor zaitezkete eskola ezagutzera, goizean 10:15etan eta arratsaldean 15:15etan.\nAnima zaitezte eta ETORRI ZUBELDIARA.\nEgilea: Joxe M. Calvo ordua: 11:37 iruzkinik ez:\n2016(e)ko martxoakren 7(a), astelehena\nJANTOKIAN IZENA EMATEKO EPEA - EKAINA ETA 2016-2017\nUrtero bezala, gaur, ikasturte honetan matrikulatuta dauden ikasleei, hurrengo ikasturterako eta ikasturte honen ekainean izena emateko fitxa eman diegu eta martxoaren 15era arte zabalik dago epea idazkaritzan itzultzeko, behin bete ondoren.\nOrria ez ekartzekotan, jantoki zerbitzua ez duzuela nahi ulertuko dugu eta ez ekainean ezta datorren urtean ere ez da ikaslea geratuko.\nComo todos los años, hoy hemos repartido al alumnado matriculado este curso la ficha para realizar la solicitud del comedor para este mes de junio y para el curso que viene. Tenéis de plazo hasta el 15 de marzo para entregarlo en Secretaría.\nEn caso de no devolver esta hoja, entenderemos que no quiere hacer uso del comedor por lo que no tendrá dicho servicio ni en junio ni durante el próximo curso.\nEgilea: Joxe M. Calvo ordua: 17:24 iruzkinik ez:\n2016(e)ko urtarrilakren 14(a), osteguna\n2016-2017 ikasturterako matrikula\nAstelehen honetan 2016-2017 ikasturterako matrikula egiteko deialdia argitaratu da EHAOn. Horren arabera hilabete honetako 25ean irekiko da matrikulatzeko epea. Matrikulak, beti bezala, zuen seme-alabentzako aukeratu duzuen eskolan egin behar duzue eta bertan bigarren edo/eta hirugarren aukera eskatu dezakezue.\nGogoratu derrigorrezko dokumentazioa ekarri behar duzuela (gurasoen NANa, familia-liburuaren fotokopiak eta errolda ziurtagiria). Azken urteetan bezala, aukera dago ere matrikula on-line egiteko: kasu honetan epea otsailaren 4an bukatzen da, eskoletan berriz, otsailaren 5ean.\nBeste alde batetik, hil honetako 22an etor zaitezkete eskola ezagutzera, goizean 10:15etan eta arratsaldean 15:15etan.\nEgilea: Joxe M. Calvo ordua: 13:34 iruzkinik ez:\n2015(e)ko irailakren 26(a), larunbata\n2015-2016 ikasturtean murgilduta gaudela, ongi etorria eman nahi dizuet Zubeldia Eskolako guztioi. Beti bezala, asko dira ikasturte honetarako izango ditugun erronkak, baina apurka apurka, guztiak gaindituko ditugula ziur nago.\nTeknologia berriak erabili nahi ditugu estamentu guztien artean elkarren arteko komunikazioa erraztasunez lortzeko.\nHasteko gogoratu nahi dizuet BEKAK eskatzeko epea zabalik dagoela eta urriaren 2ra arte, idazkaritzan aurkeztu ditzakezuela. Ordutegia 9:15tik 10:00ak arte eta 12:15etik 13:00ra artekoa da. Honen inguruan lotura batzuk uzten dizuek argibideak lortu nahi izatekotan:\nEgilea: Joxe M. Calvo ordua: 20:16 iruzkinik ez:\n2014(e)ko abenduakren 5(a), ostirala\nIRAKURTZEKO GOMENDATUTAKO LIBURUAK\nACEX programatik (Eskolako Liburutegia), negu honetarako liburu zerrendatxo bat prestatu du hainbat izenburu irakurtzen ahokatzeko. Adin desberdinetarako eta euskaraz zein gaztelaniaz.\nKlikatu hemen ikusteko liburu zerrenda.\nEgilea: Joxe M. Calvo ordua: 10:55 iruzkinik ez:\n2014(e)ko urriakren 31(a), ostirala\n2014-2015 ikasturterako hezkuntzarako dirulaguntak (BEKAK)\nHezkuntza Sailak ikasturte honetrarako hezkuntzarako dirulaguntak eskatzeko epea azaroaren 12era arte zabalik dagoela jakinarazi digu. Deialdia osoa EHAAn urriaren 22an argitaratu da. Hala ere, egutegi bat antolatu dugu prozesua errazteko asmoaz. Egutegia honakoa izango da:\nOso garrantzitsua da ekartzea familia kide guztien NANaren zenbakia.\nOrdutegia bai hartzeko, bai emateko BAKAR-BAKARRIK, ondorengoa izango da:\nGoizez : 9:15etik 10:00etara\nArratsaldez: 16:00tik 16:30etara\nESKAERA BERRIAK: Inprimakia goiko ordutegi barruan, etor zaitezkete hartzera, eta azaroaren 10etik 12ra, ekarri eskolara (ordutegi berdina).\nArgibide guztiak Hezkuntzako web gunean daukazue, ondorengo loturetan:\nEUSKARAZ <--------------------> GAZTELERAZ\nEgilea: Joxe M. Calvo ordua: 16:32 iruzkinik ez:\n2014(e)ko ekainakren 6(a), ostirala\nEUSKARAZ BIZI NAHI DUT PORTUGALETEn\nPortugaleteko Berbalagun Egitasmoak, Kontseiluak eta Portugaleteko Udalak, ekainaren 15ean, igandean, antolatu duten “EUSKARAZ BIZI NAHI DUT” lasterketara gonbidatu nahi zaituzte. Euskararen erabilera sustatzearen alde egingo den ekimen honetan edonork parte hartu ahalko du. Portugaleten lehenengoz egingo da “EUSKARAZ BIZI NAHI DUT” lasterketa.\nParte-hartzaileen adinari begirako bi irteera egongo dira:\n- 12:00 (umeak) 1000 metroko distantzia\n- 12:15 (helduak) 4 kilometroko distantzia\nIrteera RIALIA MUSEOA dagoen zabalgunetik egingo da.\nUMEAK: 2 euro - HELDUAK: 5 euro (Parte-hartzaileak ordainduko duena lasterketaren antolamendurako izango da).\nKamisetak salgai egongo dira (parte-hartzaileentzat merkeago) eta korrikalariek egiaztagiri bana jasoko dute.\nIzena emateko, hurbildu euskaltegietara edo jo ezazu ondoko helbideetara:\nalfre-e@aek.org – euskara@portugalete.org – xaribari@aek.org – euskal01@portugalete.org\nEgunean bertan ere izena eman ahal izango da.\nEgilea: Joxe M. Calvo ordua: 12:33 iruzkinik ez:\n2014(e)ko maiatzakren 8(a), osteguna\nKULTUR ASTEA - LEHENENGO PARTEA\nAurtengo Kultur Astea berezia izan da, ez hainbeste edukietan, baizik eta egun kopuruan. Aste Santuko oporretatik itzultzen ginela eta Maiatzaren 1eko zubia zegoela, aprobetxatu dugu hiru eguneko tarte hori Kultur Astearen lehengo zatia ospatzeko. Beti bezala argazkiak ipini ditugu gure web orrian eta beheko loturan ikus ditzakezue.\nBadaude bideoak ere, baina apurka apurka joango gara jartzen, aurretik bildu behar baitugu.\n- Hiru egunetako programa.\nMaiatzaren bukaeran bigarren partea izango dugu eta aurrerago kontatuko dizuet.\nEgilea: Joxe M. Calvo ordua: 17:29 iruzkinik ez:\n2014(e)ko otsailakren 28(a), ostirala\n... eta bigarren urtez jarraian. Hainbeste urte jarraian jaisten Portugaleteko kaleetatik, hiriko inauteriei hasiera ematen, aurten ere euriak ez digu utzi bajada egiten. Hala ere gure mozorroekin Azokaraino jaitsi gara, eguraldiaren tregua bat aprobetxatuz eta bertan txokolatea bizkotxoekin hartu dugu, dantza nekatu gabe… Hori guztia gure argazki albumean duzue ikusgai. Horretarako ondorengo loturan klikatu\nApurka apurka, argazki gehiago sartuko ditugu.\nEgilea: Joxe M. Calvo ordua: 19:23 iruzkinik ez:\n2014(e)ko otsailakren 18(a), asteartea\nAtzo astelehena otsailaren 17an, 6. mailako ikasleak eta Gorputz Hezkuntzako maisua, Javier, Los Llanos aldera joan ziren “Txirringa Eskolan” elkarteak antolatzen dituen ekintzetan parte hartzera.\nBertan, txirringan ibiltzerakoan hartu behar diren segurtasun neurriak, kaletik errespetatu behar diren arauak eta abar ikasi eta praktikatu zituzten.\nEskolako Ikasturteko ekintzetan jarrita daude argazkiak, edo bestela beheko marrazkian klikatu zuzen joateko.\n2014(e)ko otsailakren 4(a), asteartea\nAintzaldun daigun Agate Deuna\nbihar ba da Deuna Agate\netxe honetan zorion hutsa\nbetiko euko al dabe.\nDeuna Agatena batzeko gatoz\naurte be igazko berberak\nigaz lez hartu gagizuez ta\nzabaldu zuen sakelak.\nOrain ba goaz alde egitera\nagur daitzuegu gogotik\nAgate Deuna bitarte dala\nez eizue izan kalterik.\nBertso hauekin atera gara kalera inguruko auzoko jendeari ohartarazteko bihar Agate Deuna dela.\nBehean dagoen loturan egun honetako argazkiak ikusi ahal dituzue.\n“AGATE DEUNA” ARGAZKIAK\n2013-2014 ikasturteko ekintzetako argazkiak eta bideoak\nEgilea: Joxe M. Calvo ordua: 18:38 iruzkinik ez:\n2014(e)ko urtarrilakren 22(a), asteazkena\nMATRIKULAK 2014-2015 IKASTURTERAKO.\nEusko Jaurlaritzako Hezkuntza sailak jakinarazi digu 2014-2015 ikasturterako matrikulen inguruko informazioa EHAAn (BOPV) argitaratu duela, 2014ko urtarrilaren 9koan hain zuzen ere.\nGogoratu, betiko moduan bi asteko epea dagoela eta matrikula eskolan bertan egiten dela, Hezkuntzako Aplikazio baten bidez, eta dokumentazio guztia ekarri behar dela prozesua errazteko.\nInformazio guztia, ohi denez, gure web orrialdean dago, edo bestela beheko lotura jarraituz.\nGogoratu ere, gure eskola ikusi eta ezagutu nahi baduzue, urtarrilaren 31ean, zuen zain egongo garela erakusteko, goizean 10:15etan eta arratsaldean 15:15etan.\nEgilea: Joxe M. Calvo ordua: 14:57 iruzkinik ez:\nEtiketak: 2014, matrikula\n2013(e)ko abenduakren 18(a), asteazkena\nOstiral honetan, Abenduaren 20an, OLENTZERO EGUNA ospatuko dugu.\nOLENTZERO Haur eta Lehen Hezkuntzako umeekin egongo da, jarraian, 11:OOak aldera, eta eguraldiak aukera ematen badigu, abestera aterako dira eta ibilbidea hauxe izango da: Haur Hezkuntzan, San Roque plazan, Peatonalean eta Kriston.\nIKASLE GUZTIAK, BASERRITARREZ EDO ARRANTZALEZ JANTZITA ETORRIKO DIRA.\nOrdutegia 9:00etatik 14:00etara izango da (baina zuek nahi izatekotan eta jakin araztekotan 13:00etatik aurrera atera ahal izango dira), BERAZ ARRATSALDEAN EZ DAGO KLASERIK.\nJantokira doazenak betiko ordutan abiatuko dira monitoreekin eta 14:00etatik aurrera har daitezke, INOIZ EZ 15:00 BAINO GEROAGO.\nZuen seme-alaba jantokian ez gelditzea erabakitzekotan, bihar bertan eman abisua mesedez, janaria alferrik ez galtzeko.\nZORIONAK ETA URTE BERRI ON !!\nURTARRILAREN 7AN ELKAR IKUSIKO DUGU BERRIRO.\nEgilea: Joxe M. Calvo ordua: 12:50 iruzkinik ez:\nMezu zaharragoak Orri nagusia\n▼ otsaila (2)\nJoxe M. Calvo


Otsaila 2018 | Eskoriatzako agenda\nEscritor: Virginie Despentes\nZinea: Motxilaren umea\nCine: Motxilaren umea\n“Ehunka euskal umeri ukatutako eskubideen aldeko aldarria” “Motxilaren umea” film pedagogikoa, Maiderren historia da, alegia bere ama espetxean daukan adingabeko neska batena. Beraien arteko harremana nola haurraren garapen pertsonala zirkunstantzia honen menpe aurkitzen da. Gertaera hau askoz larriago bihurtzen da, bere ama etxetik ehunka kilometrotara bizi delako, eta ondorioz, neskaren eskubidea afektibitatea jasotzeko gurasoen aldetik […] irakurri gehiago »\nHainbat urtetako kintoen jai eguna.\n2000. urtean jaiotako neska-mutilak baserriz baserri ibiliko dira Santa Ageda koplak kantatu eta santa-eskean.\nInauterietako bazkariko tikeak salgai\nLekua:\tGotxo Txiki eta Inkernu\nOtsailaren 10ean izango da Inauterietako Herri Bazkaria kiroldegian. Menua 1 (15 urtetik gora).\nArdoa, garagardoa, ura eta freskagarriak\nKafea eta txupitoa\nPrezioa: 16 € Menua 2 (14 urtetik behera)\nOilasko izterra txip patatekin\nUra […] irakurri gehiago »\nInauterietako bazkariko tikeak salgai: azkeneko eguna!!!\nCarnavales en la ludoteka\nKategoria: Haurrak, Inauteriak\nIñauteriak ospatuko ditugu ludotekan eta maskarak eta karetak egiteaz gain, ludoteka denon artean apainduko dugu.\nMaskara eta karetak egiteko 2 txanda egongo dira:\n1. Txanda- 17:00\nEkintza hau bazkide direnentzat eta bazkide ez direnentzat zuzenduta dago.\nSanta Ageda dantzak\nKategoria: Kultura, Sata Ageda\n2000. urtean jaiotakoek egingo dute dantza plazan\nLekua:\tJubilatuen taberna\nMus, Brisca eta tute txapelketa izango da. Brisca eta Tute – Otsailak 6 eta 7\nMus – Otsailak 7 Izena emateko kuoten ordainketan egunean izan behar da\nIzena emateko azkenenengo eguna: otsailak 6\nLantzeko inauterietako dantza ikasteko saioa\nLantzeko inauterietako dantz ikasteko saioa izango da\nNahi duten guztiei zabalduta dago ikastaroa, haur nahiz heldu\nLekua:\tZaldibar antzokia, Plaza\n10:30 Umeen kalejira.\n11:30 Txistorra plazan.\n17:00 Kuko, Truko eta Bolenwaider\n18:15 Txokolatea plazan (bakoitzak bere edalontzia eraman dezala)\n18:30 Eskoriatzako Euskal dantza taldearen emanaldia\nMusika eskolako bandaren inauterietako kontzertua eskainiko du\n12:30 Gesaltza txaranga, kalean\n13:00 Mozorroen desfilea, Luis Ezeizan\n14:30 Herri bazkaria, kiroldegian\nOndoren erromeria Unai eta Imanolekin\n17:00 Zezentxoak eta poneyak, Luis Ezeizan\n18:00 Dantzaldia DJ Motorekin\n19:00 Mozorro lehiaketaren sari banaketa, plazan\n22:30 Oihan Vega DJ-a, plazan Eskoriatzako inauteri ohiturari buruzko […] irakurri gehiago »\n12-16 urte bitarteko nerabeei zuzendutako tailerra da.\nAnisezko erroskilak egingo dituzte denen artean eta gero egindakoak jan.\nEkintza honetan parte hartzeko ez da izenik eman behar.\n10:30 Umeen jaialdia, pilotalekuan\n17:00 Kukumarroak, plazan\n18:00 DJak: Andonik mugitzen nau (Andoni Calvo, Josu Rodriguez, eta Tirapu)\n“Euskaraldia – 11 egun euskaraz” ekimenari buruzko aktibazio saioa. Izenburua: Eskoriatza euskalduna nahi duzu? Egingo dugu? Zer da Euskaraldia? Euskaraz jakin edo ulertzen dugun pertsonak aktibatuta, hizkuntza-ohiturak aldatzeko ariketa da, eguneroko bizitzan gaztelaniara jotzeko dauzkagun inertziak apurtu nahi dituena. Saiakera pertsonala eta kolektiboa izango da, herritarrek eta instituzioek batera landuko duguna. Eskoriatzan herritar asko gara […] irakurri gehiago »\nSalida de eski/snow\nLekua:\tGorosarriko autobus geltokia\nIrteera Valdezcarayko eski estaziora izango da.\nEskiatzeko edo snow praktikatzeko aukera egongo da.\nPrezioa: autobusa eta forfaita 30€\nautobusa, forfaita eta materiala: 50€\nBuruko babesa eramatea derrigorrezkoa da, ez daukanak 6€ gehiago ordaindu beharko ditu.\nIzena emateko azkenengo eguna: otsailak 11 (ostiral arratsaldetik igande arratsaldera arte), Gaztelekuan Irteera ordua: 7:00, Gorosarriko […] irakurri gehiago »\nEski irteera Panticosara\nKategoria: Irteera, Kirola\nEgunak: Otsailak 17 eta 18\nInformazio gehiago: 943 71 43 27 edo eskoriatzamt@gmail.com\nIzena ematea: NAMASTE belardendan\nAntolatzailea: GU DENON ARTEAN\nAbestearen Plazerra Ibiltzen dakienak, dantzan daki,\nHitzegiten dakienak, abesten daki Irakaslea: Bettina Aragón Hillermann\nAlde aurreko izen ematea: 639527179\nPrezioa: 10 € Ikusi kartela\nLekua:\tUrkuluko presa\nKategoria: Gazteria, Ingurumena, Kirola\nIbilbidea: Urkulu – Araotz – Aitzulo – Urkulu\n*Haurrak ezin dira bakarrik bidali, heldu baten laguntzaz joan behar dute.\n* Ekintza honetan parte hartzeko ez da izenik eman behar.\nTeatro-comedia: “13 y martes”\nActores: Ugaitz Alegria, Diego Perez y Leire Ucha\nTxontxongilo tailerra material berziklatuarekin egingo dugu: galtzerdiak, telak… .\nKategoria: Haurrak, Kultura\nKontalaria: Maite Franco\nAdin gomendatua: + 4\nEskulanak: harriak margotu\nOtsailaren 23an, harriak jasotzeko irteera egingo dugu Bidebarrietara. Bertan aukeraketa egin ostean, egun batzuetan lehortzen utzi eta margotuko ditugu.\n1. Txanda – 17:00\nEkintza hauek irekiak izango dira.\n12-16 urte bitarteko nerabeei zuzendutako dagoen ekintza da.\nParte hartu nahi dutenen artean antolatuko da partidua.\nEkipo mistoak egingo dira.\nParte hartzeko ez da izenik eman behar, gaztelekura etortzea besterik ez.\nEntrada: Voluntad (propuesta 2 €)\nEntrada: Voluntad (propuesta 3 €)\nEuskaraldia. Saio presentziala\nEuskaraldiak Eskoriatzan egingo duen prozesua definitzeko eta erabakitzeko baliatuko den saioa izango da, Euskaltzaleen Topaguneak bideratuko duena. Saio presentzialak 2 izango dira, gaurkoa lehena eta bigarrena martxoaren 12an izango dena. Ez da derrigorrezkoa izena emanda egotea. Parte-hartzea irekia da. Goienak egindako Informazio BIDEOA\nOtsailaren 23an batutako harriak margotuko ditugu\nAstronomia tailerra: izarrak eta konstelazioak\nKategoria: Haurrak, Ikastaroak\nTailer honetan konstelazioak zer diren eta nola identifikatzen diren ikasiko dugu, izarrak, planetak, sateliteak. Gainera, aterkinak banatuko dira barruan bakoitzak planisferioa margotzeko Adin gomendatua: 8 -13


Zure gozamena eta deskantsurako behar duzun guzia daukagu.\nInguruak, gastronomia, lasaitasuna, egitura erosoak…\nBaztango haranean kokatzen den 4 IZARRETAKO kanpina da, mendebaldeko Pirineoetako lehen haranean kokatua, herri zoragarriz eta izadiz inguratua. Donibane Lohitzuneko hondartzatik 38km-tara gaude eta Hodarribiko eta Hendaiako hondartzetatik 50 km-tara.Itzalgune zabalez eta belarrezko lurzoruz osatutako 100 m2-tako 150 partzela dituen kanpina da, zeinak hesi bidez bereiztuak dauden. Elektrizitatea eta ura eskugagarri partzela bakoitzean hartuneekin.\nBi igerileku (heldu eta haurrentzako) daude. Haurrek jolasteko aukera izanen dute, eta helduek freskatzeaz gain, kirola egiteko aukera izanen dute. Taberna eta Jatetxea, egunez zein gauez. Supermerkatua, Garbitegia, Padelean aritzeko pista, Petankarako eremua eta Ping-Pong mahaia. Mediku zerbitzua Errratzun, kanpinetik 150 metrotara.\nOstatu hartzeko hiru modalitate dituzu aukeran. Hiru era ezberdin bertan igaroko dituzun egunetaz gozatzeko, 4 izarretako kanpin batek eskaintzen dituen zerbitzu guziekin.\nGure xedea: Atseden hartu ezazu gogokoen duzun instalazioaz gozatuz.\nKanpineko jatetxean, inguruko herrietako ekoizpenekin egindako etxeko sukaldaritza eskaintzen dugu: Eguneko Menua, Plater konbinatuak, eramateko Oilasko errea, etxeko Hamburgesak… Igerilekuari begira, terraza zabal eta ederra. Tabernan, era guzietako edariak.\nBidasoako ibaiak zeharkatzen du Baztango harana. Pago eta haritzez osatutako oihan zabalak aurkituko dituzue, mendiz eta errekaz josirik. Dudarik gabe, izadia nagusitzen den harana da Baztangoa. Herri txiki zoragarriak ezagutzeko aukera paregabea izanen duzue. Kanpina kokatzen den Erratzu herritik hasiz, eskualdeko hiriburua den Elizondora, besteak beste.\nLapurdi, Nafarroa Behera eta Gipuzkoako kostaldea ere bertan daude. Donostiara edota Donibane Lohitzunera eguneko ateraldiak egiteko parada izanen duzue. Nahiz eta beste aukera aunitz ere izan badauden: Bertizeko parke naturala, Zugarramurdi eta Urdazubiko lezeak, Azkaine eta Saran gain hartzen duen Larruneko trena, Orreagatik Santiagoko bidea , Donibane Garazi, Iruñea, Miarritze, Hondarribia, Donostia…\nLarruneko trena (Sara)\nXorroxineko ur jauzia\nBertizeko parke naturala\nAmaiur eta Amaiurko errota\nAHOLKATZEN DIREN BISITAK\nIruñea eta Oliteko gaztelua ordu batetara\nDonostia ordu batetara\nMiarritze eta Donibane Lohitzune ordu batetara\nOrreaga eta Iratiko Oihana 1:30-ra\nHondarribi eta Hendaiako hondartzak 50 minututara\nLarruneko trena (Sara) 40 minututara\nDonibane Garazi (astelehenetan merkatua) 30 minututara\nXorroxineko ur jauzia 25 minututara\nUrdazubi eta Zugarramurdi 25 minututara\nLeurtzako urtegiak 25 minututara\nBertizeko parke naturala 20 minututara\nInfernuko erreka 20 minututara\nAmaiur eta Amaiurko errota 15 minututara\nKanpinak inguruko enpresekin harreman estuak dituenez, zuengana aisialdirako eskaintzik zabalenarekin gatoz. Denbora librea eta haranaz gozatzen ahalko duzue. Jarduerak ugariak dira eta adin guzietako pertsonei zuzendutakoak. Aukeratu zurea!


Goxoa eta azkarra\nElikagaiak prestatzeko entziklopedia\nGaldera: Zenbat denbora behar da ostrak irakiten?\nNola egosten dituzu ostrak ur irakinetan? Jarri ostraren erdia lurrunean ur irakinarekin. Estali eta lurrun 5 eta 8 minutu, kendu ostrak ireki ahala. Baztertu ireki gabeko ostrakak. Errepikatu gainerako ostrakekin. Zenbat denbora behar dute egosten ostra gordinek? Jarri lurrunetan dagoen likidoa irakiten eta gero...\nNola plantxan egin filet mignon ertaina?\nZenbat denbora egosten dut filet mignon plantxan ertaineko arraroetarako? Erabili ondorengo denborak filet mignon parrillan zuzenean erretzeko: 1 hazbeteko ebakitzeko, parrillan 10 eta 12 minutu ertaineko arraroetarako (145 °F) edo 12 eta 15 minutu ertaineko (160 °F). 1½ hazbeteko ebakitzeko, parrillan 15 eta 19 minutu...\nFrijitu ondoren olioa erabil al dezakegu?\nFrijitutako olioa berrerabili al daiteke? Bai, berrerabil dezakezu. Baina badira olioa zoriontsu birziklatzeko arau batzuk. … Frijitzea tenperatura altuetan gertatzen denez, erabili erretze-puntu altua duten olioak, erraz apurtuko ez direnak. Horien artean, canola, kakahuete edo landare-olioak daude. Zenbat denbora mantendu dezakezu olioa sakondu ondoren...\nPam sukaldaritza spray jangarria al da?\nSukaldaritza spraya jateko segurua al da? Elikagaien eta Drogen Administrazioak (FDA) adierazi du sukaldaritzako sprayak kontsumitzeko seguruak direla. Pam jangarria al da? Gure PAM itsaskirik gabeko sprayek FDA eta USDAren jarraibide guztiak betetzen dituzte. PAM ihinztatzean, gas kantitate txiki eta kaltegarri batek ihinztadura bultzatzen du eta azkar xahutzen da, olioa barruan utziz...\nZure galdera: zenbat denbora behar da oilasko gordina kazola batean labean egoteko?\nEgosi al dezakezu oilasko gordina kazola batean? Jar al dezaket kazola batean oilasko gordina? … Oilasko bularkia, oilasko izterrak edo soberan dagoen oilaskoa erabil dezakezu. Oilasko gordina erabiltzea segurua da, bakterio guztiak hil egingo baitira platera 160 °F-ra iritsi bezain laster. Hala ere, jasan beharko zenuke...\nGaldera: legez kanpokoa al da otarraina irakitea?\nIzoztu al dezakezu itsaski hondarrak irakiten? Ondo dago abakandoa irakiten? Otarrainaren haragia egosteak ez ditu bakterio guztiak hilko. Beraz, seguruagoa da animalia bizirik mantentzea zerbitzatu arte. … Beraz, bizirik dauden otarrainek minaren mundutik salbatzen gaituzte, baina zer gertatzen da otarrainekin? …\nNola mantentzen duzu parrillako estalkia?\nNoiz jarri behar dut estalkia parrillan? Zure parrillarako estalkia izatea gomendatzen den arren, ez da beharrezkoa parrilla estalita edukitzea 24/7. Gogoratu besterik ez duzu zure parrillan garbiketa ona ematea hilean behin gutxi gorabehera, eta estali behar denean. Zenbat eta gehiago zaindu zure...\nZein garbi egon behar dute parrillak?\nParrillako parrillak garbitu behar dituzu? Garbitu ur bero eta xaboitsuarekin. Garbitu parrillak arinki. Jarri ordubete xaboi-uretan eta garbitu. Itzuli parrillak parrillara, itxi tapa eta berotu. Berotu ondoren, erabili zure parrillako eskuila parrillako hondakin gehigarriak garbitzeko. Zer gertatzen da …\nZer desberdintasun dago Bakingsoda eta gozogintza hautsaren artean?\nSoda gozogintza hautsaren ordez erabil al dezaket? Ordezka al dezaket gozogintza hautsarekin bicarbonatoa? Bai, erreakzio bat egiteko osagai azido nahikoa badago (1/2 koilaratxo bicarbonatorako, koilaratxo bat gurina edo jogurt edo koilaratxo 1 limoi zuku edo ozpin behar duzu). Zein da …\nNola dakizu hirugiharra egosi txarra den?\nHurrengo egunean hanburgesa jan al dezakezu? Zenbat denborarako balio du hirugiharra guztiz egosita? Hirugiharra egosi ondoren, hozkailuan 4-5 egun inguru iraun dezake. Epe horretan ezin baduzu erabili, izoztu. Hirugiharra hondatua prestatzeak seguru egiten al du? Maiatza…\npage1 page2 ... page785 hurrengo →\nAgurrak. Sukaldaritza eta parrillan egin ditzakezun errezetei buruzko nire bloga eta gehiago. Eta sukaldean esperimentatzea ere asko gustatzen zait eta, ondorioz, pintxo goxoak, entsaladak, saltsak lortzen dira. Nire blogean, hainbat pintxo nola prestatu irakur dezakezu: ogitartekoak, ogitartekoak, kanapeak, tartaletak eta abar. Sartu, interesgarria izango da.\n© 2022 Goxoa eta azkarra


Urtarrila eta martxoa bitartean ospatuko da Zinema eta Zientzia zikloaren bosgarren edizioa - KULTUR SHAREA\nDatozen hiru hilabeteetan, 50 proiekzio inguru ikusteko aukera egongo da. Ohi bezala, nazioarteko zientzialari ospetsuek egingo dituzte emanaldien aurkezpenak.\nEuskadiko Filmategiak, Donostia International Physics Centerrek (DIPC) eta Donostiako Zinemaldiak Zinema eta Zientzia zikloaren bosgarren edizioa aurkeztu dute gaur Donostian. Datozen hiru hilabeteetan, 50 proiekzio inguru ikusteko aukera egongo da. Ohi bezala, nazioarteko zientzialari ospetsuek egingo dituzte emanaldien aurkezpenak, kultura zinematografikoa eta zientifikoa transmititzeko helburuarekin.\nEmanaldiak Donostiako Tabakalera zentroan, Bilboko Arte Ederren Museoan eta Donibane Lohizuneko Le Select zineman izango dira. Gainera, aurten lehen aldiz, Gasteizko Artium museoa eta Iruñeako Golem-Baiona zinemak batuko dira ziklora.\nZikloaren aurkezpen ekitaldia Tabakaleran egin da, eta bertan, Joxean Fernandez Euskadiko Filmategiko zuzendariak azpimarratu du orain arte zientzia “funtsezkoa” izan dela eta, “gaur egun ere badela gure gizarteak aurrera egin dezan”. “Zientziari esker gure bizitzak hobeak eta luzeagoak dira, nahiz eta berehalako ziurtasun absoluturik ez eman beti”, gehitu du.\nAurkezpenak eta solasaldiak zientzialari entzutetsuek egingo dituzte: Arantza Acha, Juan Ignacio Perez, Joana Vitorica eta Ana Zubiaga biologoek; Javier Aizpurua, Raul Angulo, Naiara Barrado-Izagirre, Silvia Bonoli, Aitzol Garcia, Aran Garcia-Lekue, Marcos Pellejero eta Santiago Perez-Hoyos fisikariek; Fernando Cossio, Xabier Lopez eta Jon Mattin Matxain kimikariek; Olatz Arbelaitz eta Elena Lazkano informatikari eta adimen artifizialean adituek; Maria A. Blasco bióloga molekularrak; Maria Jose Iriarte arkeologoak; Karmele Llano albaitariak; Sara Manzano biokimikariak; Maria Martion-Torres medikuak eta paleoantropologoak, eta Valentina Rodriguez kazetari zientifikoak.\nEra berean, Apolo 11 (Todd Douglas Miller, 2019) filma ikusteko aukera izango dute ikasleek goizeko emanaldietan Tabakaleran, Artiumen eta Arte Ederren museoan.\nSarrerak Tabakalerako, Artium eta Arte Ederretako museoetako eta Le Select eta Golem-Baiona zinemetako webguneetan eta leihatiletan erosi ahal izango dira.\nTags: Zinema eta Zientzia zikloa\n‘Marrazketa hiperrealista boligrafoz’ erakusketa zabaldu dute Gasteizen


'Historias a Bocados' Lesakan izango da 2018ko martxoaren 11n\n'Historias a Bocados' Lesakan izango da arratsaldean\nAnder Gonzalezek Nafarroako herri honetako biztanleen gastronomiarekin lotutako istorioak ezagutuko ditu.\nAnder Gonzalez, Okondon egon zenean. (Argazkia: EiTB)\nAnder Gonzalez sukaldariak Nafarroako Lesaka herria bisitatuko du gaur 'Historias a Bocados' saioan.\nHasteko, Beti Gazte Kirol eta Kultur elkartea ezagutuko du eta elkarteko sokatira taldearekin izango da. Gerardo Telletxea eta Unai Gurrutxaga sokatira taldeko kideekin batera, entrenamendu batean parte hartuko du. Ondoren, arkume txuletilak patatekin prestatuko dizkie.\nTomas Rekondo oso ezaguna de Lesakan. Izarra okindegiko okina izan da jubilatu arte eta udal musika bandan jo du urte luzez. Ander Gonzalezekin batera patata tortilla pintxoa jan eta musean jokatuko dute.\nAmaitzeko, Jozelo Goizueta ezagutuko du. Suhiltzaile boluntarioa da Lesakan eta bere lanaz eta eguneroko istorioez hitz egingo du Anderrekin, Nafarroako plater tipiko bat prestatzen duen bitartean: Txuri eta Beltz.\n'Historias a Bocados' gaur izango da ikusgai, 20:00etan eitb.eus-en eta ETB2n.


"Ni itotzen saiatu bitartean, garrasika hasi zitzaidan: hil, suntsitu, lehertu egingo ninduela" - Usurbil - Noaua.eus\n"Ni itotzen saiatu bitartean, garrasika hasi zitzaidan: hil, suntsitu, lehertu egingo ninduela"\nNoaua Aldizkaria 2019-06-07 10:15\nLekukotza latza eman du ezagutzera Medea talde transfeministak. Maiatzaren 23an, taldeko kide batek Aritzetako gasolindegian jasandako eraso bortitza. Medeak-ek ohar bidez eta lekukotza hau plazaratzearekin batera adierazi duenez, "gure kide feminista batek jasandako eraso sexuala eta transfoboa salatu nahi dugu" eta enrasaren ostean, "bizi beharreko prozesu judizial gogorra".\nMedeak-en esanetan, talde kideetako batek maiatzaren 23an Aritzetako gasolindegian "arrazoi lesbofobo eta transboboek bultzatuta, eraso fisiko larria jasan zuen gizon baten eskuetan".\nEraso honen aurrean salaketa bikoitza egin du Medeak-ek. Eraso sexual eta transfoboa salatzearekin batera, "ondoren bizi beharreko prozesu judizial gogorra ere salatu nahi dugu".\nJustizia feminista epaitegietan lortu ezin litekeela argi dutela adierazita, erasoaren lekukotza plazaratu dute osorik. Segidan duzue.\n"Gorrotoan, matxismoan eta transfobian oinarritutako jarrera eta pentsamolde hauek onartezinak dira, eta guk feministok eta transmaribollerak aurre egingo diegu, ez gara isilduko, ez gara geldi geratuko!! Jarrera matxista transfobo hauek emakumeonganako eta binarismotik at dauden pertsonenganako gorrotoa sustatzen dute eta feministok honen aurrean askatasunaren eta bizitzaren aldeko borrokarekin erantzungo diegu. Zuen gorrotoaren aurrean gure askatasunaren eta bizitzaren aldeko borroka transfeministan jarraituko dugu", iragarri dute.\nSare sozialen bidez eskerrak helarazi dituzte egunotan jasotako babesagatik. "Mila esker benetan egun hauetan jasotzen ari garen babes mezu guztiengatik. Erasoen aurrean elkartasun feministak indartzen gaitu!".\nMedeak taldeak ezagutzera emandako lekukotza osorik\nMaiatzaren 23an, lanetik etxera bidean nentorren, Bilbotik Donostiara bidean. Arratsaldeko 15ak ziren. Irratiari adi, hauteskundeei buruz hausnartzen nenbilen. Atzetik auto bat zetorkidan, pega-pega eginda. Ez nuen ezer txarrik susmatu. Ni aurreratzen saiatu zen, baina azkenean ez zuen egin, eta ikusi nuen zerbait arraroa egiten zebilela. Europako hauteskundeekin bueltaka jarraitu nuen, eta Aritzetako gasolindegian sartu nintzen, gasolinaren argitxoa piztu zitzaidalako. Beste kotxea ere atzetik etorri zitzaidan, baina ez nuen pentsatu nirekin arazorik zeukanik. Baina, hornigailuaren parean geratu, eta ezertaz jabetu orduko, hantxe neukan beste autoko gidaria, 1.80 metroko gizon bat, nire atean. Uste dut azkar asko konturatuko zela ni askoz txikiagoa nintzela: 1,56 metro eta 50 kg. Baina, itxuraz, hari bost axola zitzaion.\nHandik atera ginen, ezer jan gabe nengoen; Hernaniko komisaldegira joan behar omen genuen, salaketa ipintzera. Iritsi ginen, nik ezin nuen gidatu. Gaztigua egin ziguten: luze joko omen zuen. Alboan nituen nire senideak, nire adituak. Ertzainek argitu nahi zuten ea trafikoarekin loturiko eztabaida baten ondorio zen erasoa, ala eraso sexual bat. Lesbofobia eta transfobia ez dira sexu-erasoen kodean sartzen; eztabaida piztu zen. Ertzainak erasoen arteko aldeak azaldu zizkidan, nik azkenean hitza hartu eta esan nion argi neukala, eraso matxista bat zela hura. Ertzaina, tente jarri, eta esan zidan: “oso ondo, sexu-erasoa”. Nire ahizpek guardiako abokatu bati deitu nahi zioten, tematu ziren, eta lehen aldiz harekin hitz egin nuenean berehala lasaitu nintzen. Abokatuak esan zidan, bera iritsi arte, ez sinatzeko ezer, eta munduko aholkurik onena iruditu zitzaidan.\nAbokatua berandutu egin zen, ez zuen aparkatzeko tokirik aurkitzen, baina azkenean komisaldegian bertan aparkatzen utz ziezaiotela lortu zuen. Iritsi eta bera ikuste hutsak lasaitu egin ninduen. Emakume bat zen eta ganoraz ziharduen. Nola tratatzen ninduen, nolako ahotsa zerabilen... itxuraz, bera zen gertatu berri zitzaidana ulertzen zuen administrazioko kide bakarra. Denborarik galdu gabe, aretoan sartu gintuen denok, aitorpena hartzen ari zitzaizkidan tokian. Abokatuak ordura arte idatzitakoa emateko eskatu zuen eta salaketa berrikusten hasi zen. Kontatzea tokatzen zitzaidan, kontaketa paperean biltzea. Salaketa taxutzen joan ginen apurka-apurka: benetan gertatu zenaren itxura zeukan. Zeregin luzea eta zaila izan zen. Gaueko 22ak ziren ordurako, komisaldegitik atera ginen. Biharamunean, epaiketa azkarra geneukan, sexu-erasoaren salaketagatik, eta ni konbentzituta nengoen: urruntze-agindu bat behar nuen. Beldurra hezur-muinetaraino sartuta neukan, inoiz ez bezala, gainera. Ohartzen nintzen ezin nintzela ibili, eta ahizpei eskatu nien besotik heltzeko. Hala iritsi ginen kotxera.\nMaiatzak 24, goizeko 9ak. Nire abokatuak azaldu zidanez, egun hartan aitorpena hartuko zidaten eta ebatziko genuen ea urruntze-agindua lortuko nuen ala ez. Forentse batek artatu ninduen berriro, ez zidaten aitorpenik hartu. Epaileak ez zuen akusazioa onartu, nik uste ez zuela gasolindegiko bideoa ikusi. Eraso arina, horixe besterik ez zuen onartu. Baina nik argi bai argi neukan: hura ez zen arina izan.\nAbokatu feminista batekin hitz egin nuen; esan zidan ez zidatela sexu-erasoa onartuko, ez zutela nirekiko sexu-grinarik errekonozituko. Transfobia eta lesbofobia ez dira sexu-erasotzat hartzen: tipo batek titiak txikitu zizkidan baina horrek ez omen dauka inongo kutsu sexualik. Tipoak adierazi zuenez, uste zuen ni gizona nintzela, baina ez dakit nola arraio tematu zen hainbeste nire titiekin pentsatu baldin bazuen gizon bat nintzela.\nBarkamena eskatu zidan, onartu nuen, eta esan nion ezin zuela halakorik egin berriro. Sinetsi nion, ikasleek gezurra esaten didatenean sinesten diedan bezala. Hitza hartu eta fiskalari eta epaileari zuzentzeko baimena eman zidaten. Esan nien adierazi beharra neukala errekurtsoa kenduko nuela, instituzioek bigarren aldiz biktimizatu nindutelako; ondotxo nekiela ez zutela hura sexu-erasotzat hartuko, baina nik argi asko neukala horixe zela. Zera esan nien: prozesu osoan ez zutela erasoak nigan izandako eragin emozionala kontuan hartu, erasoa bera bezain mingarria izan zela salaketa-prozesua, eta ezin nuela imajinatu bortxaketa bat salatu eta erasoak banan-banan azaldu beharra. Nire hitzak onartu zituzten, nahiz eta biek ukatu zuten sexu-erasoa. Alde egin nuen.\nEz zait iruditzen, inondik ere ez, herri honetako justizia gai denik indarkeria matxista bere osotasunean ulertzeko eta kudeatzeko. Instituzioek lan egin behar lukete halakorik ez gertatzeko, biktimak zaindu behar lituzkete,eta aitorpenak erraztu, teknologia azkarren bidez –bideoak, grabaketak–. Biktimek adituen eta psikologoen laguntza jaso behar luketesexu-eraso bat salatzeak dakarren prozesu kafkiarrari ekin aurretik. Badira 15 urte genero-indarkeriaren aurkako lege integral bat onartu zela: hutsuneak ditu, bai, baina, gaur egun, ez dira bertan bildutako baliabide guztiak martxan jartzen; ez dago koordinaziorik, ez prestakuntzarik, ezta zorroztasun enpirikorik ere, eta, ondorioz, salaketa-prozesua tortura bihurtzen da. Hori, gainera, onenean jarrita; argi baitaukat nirekin egon ziren guzti-guztiek txukun bete zutela beren lana: ertzainek, osasun-zentroko langileek, anbulantziako beharginek... denek. Ardura ez dagokio haiei. Ez, ardura beste gauza batzuei dagokie: martxan egon behar luketen eta martxan ez dauden mekanismoei. Euskal Herriko Mugimendu Feministak behin eta berriro salatu du egoera eta sistemaren maltzurkeria. Nazkatuta gaude.\nAzkenik, eskerrak eman nahi dizkiot gasolindegiko emakume ausartari: izan ere, handik korrika atera eta poliziari deitu ziola garrasi eginez, bizitza salbatu zidan. Eskerrak eman nahi dizkiot nire abokatuari, nire familiari eta nire taldeari, haiek gabe ezin izango bainiokeen tortura honi aurre egin. Erasoen aurrean, beste behin ere, emakumeok gara gakoa: elkartasun feminista, emakumeen arteko ahizpatasuna eta hainbat urtetan landu ditugun ezagutzak eta praktikak. Horiei esker eusten diogu sano, egunez egun zanpatzen gaituen sistema baten aurrean.


baztandarren Baztango Haizegoaren Argazkiak\nTags » Baztandarren\nVer como Diapositivas: baztandarren\nB.B 10 eta joaldunak.\nBaztandarren Biltzarra ospatu genun igandia 18an, baztandarrentzat benetan egun hunkigarria dena. Aurten baztandarrea, jendetsua izan da bai bazkarian ta bai orgen ibilbidean. Beti bezala orgen desfilea Iturengo joaldunak ireki dute, hauen lana ... »\nbaztan, baztandarren, biltzarra, joaldunak\nJoaldunen atzetik banderak, gure hiru banderak edo ikurriñak, Naparra, baztandarra ta noski Euskal Herrikoa, geurea, ikurriña.\nbaztandarren, biltzarrabaztan, ikurriña\nTa banderen gibelian orgak, aurten 21 orga baziren eta Almandoz lehenegoa izan zen ...ibilbidean, Orga, garai bateko gaztain biltzea erakusten zuen, nola gaztainak morkotsakin espilletan gordetzen ziren...\nalmandoz, baztan, baztandarren, biltzarra\nBigarren saria edo postuan berdinketa izan zen Ziga herria eta Elizondoko Aise kuadrillen artean. Zigatarrak1918ko karrotilluaren inguruan in zuten orga Urte hortan gripe española bezala zauzen da gaiza mundu osoan zabaldu ... »\nbaztan, baztandarren, biltzarra, ziga.\nPena (zenbat hile)\nGaitz hau ikusita zer nolakoa kaltea iten ari zen (200 eri) Quipo del Llano ministroa eta Jimeno doktorea (Nafarroko inspektorea) Baztanera etorri ziren zenbait soluzioa emateko intenzioarekin. Kaltetu gehienak gazte ... »\nAurten desfilea hiru "baztandar berri" ireki dute, Lucía Ríos Piñeiro (Galiziakoa),Marta Pérez Pérez (Kataluniakoa) eta Fernando Cortijo García (Aragoikoa) bakoitzak ohiko banderekin, ikurriña, nafarroakoa eta Fernandok, baztangoa (argazkian). Hauek (bertze batzuk ... »\nbaztan, baztandarren, biltzarra, elizondo\nNirudia » baztangohaizegoarenargazkiak » baztandarren


Dantza maisuaren pausoak oroituz. Noticias de Gipuzkoa\nDantza maisuaren pausoak oroituz\nAurtzaka eta Amets bidekoak, elkarrekin, Pujanaren etxera bidean segizioa eginez. (Argazkia: Patxi Goikoetxea)\nORDIZIAKO ZORTZIKOAREN HIRUGARRENEDIZIOAN ORAIN DELA 150 URTE JAIOTAKOJOSE LORENZO PUJANA OMENDU ZUTEN\nM. Aranbururen erreportajea - Martes, 29 de Mayo de 2018 - Actualizado a las 09:58h.\nDantza asteburua izan dute Ordizian. Larunbatean, Pujana dantza maisuari omenaldia eginez, Ordiziako Zortzikoaren hirugarren edizioa antolatu zuen Amets Bide herriko dantza taldeak.\nGauza jakina da Ordizia hiribildu izendatu zenetik 750 urte pasa direla, eta horren harira hamaika ekintza antolatu dituztela orain arte eta urtea amaitu bitartean dinamika berdina izango dela. Amets Bidek ere bat egin nahi izan du urteurren berezi honekin eta bide batez, “dantza kalera” atera nahi izan du. Hiribilduarena, ordea, ez da izango urteurren bakarra. Izan ere, orain dela 150 urte Ordizian jaio zen Jose Lorenzo Pujana dantza maisua eta asteburuan hari omenaldia egin diote. Hain zuzen, Juan Inazio Iztueta eta Jose Antonio Olano zaldibiarren lekukoa hartu zuen Pujanak, eta XIX. mendearen amaieran euskal dantzen alde egindako lan guztia aitortu nahi izan diote Amets Bidekoek. Haiekin batera izan dira, gainera, Ordiziako txistulariak eta Beasaingo Aurtzakako dantzariak eta elkarrekin egin zuten Ordiziako Zortzikoa, Barrena parkean.\nBerrikuntzak ere sartu zituzten aurtengo egitarauan. Hala, urteroko soka-dantzariez gain, ezpata segizio bat ere osatu zuten. Bertan izan ziren dantzan 120 dantzari eta 20 musikari, ikuskizunaz gozatzera gerturatu ziren beste hainbaten artean. Ekitaldia 19.30ean hasi zuten Barrenako parketik eta Pujana maisuaren jaiotzaren mendeurrenean egin bezala, Kale Nagusian, dantza maisuaren jaiotetxe aurrean, ezpata-dantza egin zuten. Duela 50 urte ere errepikatu zuten ekitaldi hau, eta orduan izan zen bezalaxe, emozioak agerian gelditu ziren beste behin. Jarraian, guztiak Garagartza Plazara inguratu ziren eta han Pujanaren familiari omenaldia eskaini zioten. Segizioaren amaiera plazan izan zen.\nParte hartu zuten dantzarietako batzuk haien sare sozialetan zabaldu nahi izan dute ekitaldiaren ondorengo balorazioa eta Izaro Intsausti, Amets Bide dantza taldekoak hala agertu du asteburuan bizitakoa: “Dantzak ez du dantzatzeko soilik balio. Adin, izaera, pentsamendu eta gustu ezberdinetako jendearekin harremanak egiteko, lotsa galtzeko, publikoan hitz eta dantza egiteko, erropa ezberdinak janzteko, konfuditzeko, irrifarre egiteko, egoera ezberdinetara egokitzen jakiteko, erritmoarekin dantza pausoak lotzeko, musikaren doinuan mugitzeko, lotsatzeko, harrotzeko, urduritzeko, tximeletak sentitzeko… bizitzeko eta azken finean, dantzarekin maitemintzeko”.


EB: Hong Kongeko sarrera arau berriek nazioarteko estatusa mehatxatzen dute\nHasiera » Azken albisteak » Nazioarteko Azken Albisteak » Hong Kongeko Azken Albisteak » EB: Hong Kongeko sarrera arau berriek nazioarteko estatusa mehatxatzen dute\nAirlines • Aireportuko • Abiazio • Europako Azken Albisteak • Nazioarteko Azken Albisteak • Azken Bidaia Albisteak • Negozio Bidaiak • Gobernuko berriak • Osasun albisteak • Hong Kongeko Azken Albisteak • ostalaritza • Hotelak eta estazioak • Luxuzko Albisteak • Berriak • Pertsonak • berreraikitzen • Arduraduna • Segurtasuna • Turismo • Garraioa • Bidaiaren helmuga eguneratzea • Travel Wire News • Joerak • Hainbat Albiste\nBerrogeialdiko erregimen berriak nazioarteko enpresa komunitateko askok zalantzan jar dezake Hong Kongen itxita egon nahi duten ala ez.\nHong Kongek atzerriko bidaiarientzako sarrera baldintzak gogortzen ditu.\nDerrigorrezko berrogeialdiko denbora murriztea ez da posible.\nHong Kongek Errusiak egindako Sputnik V txertoa aitortu du.\nFrederic Gollob Europako Merkataritza Ganberako (ECC) presidenteak esan du Hong Kongera sartzeko arau gogor berriek hiriak nazioarteko negozio eta finantza zentro gisa duen egoera ahuldu dezakeela.\n"Uste dugu hiria lehenago ireki beharko litzatekeela, bestela, berrogeialdiko erregimen berri honek nazioarteko komunitateko askok zalantzan jar dezake Hong Kongen itxita egon nahi duten ala ez, munduko gainerakoa lasaitzen ari den unean". ECC esan zuen buruak.\nAste honetan Hong Kong agintariek berriro estutu zituzten herrialdean sartzeko arauak. Bereziki, berrogeialdia murrizteko aukera bertan behera utzi zen antigorputzen azterketa serologikoa egonez gero.\nHong Kongera hegaldi batera zihoazenean, bidaiariek txertatze ziurtagiria aurkeztu beharko dute, COVID-19ren emaitza negatiboa, irteera baino 72 ordu lehenago aurkeztua, baita erreserba ere gobernuak gomendatutako hoteletako batean, berrogeialdia hartzen duten neurrian. onartzen dira.\nHong Kongeko gobernuak Errusiako Sputnik V ofizialki ere jarri du Txinako Administrazio Bereziko eskualde honetan aitortutako koronabirusaren aurkako txertoen zerrendan.\nOrain, hiriko bizilagunentzako derrigorrezko berrogeialdia errusiarrez egindako txertoarekin batera 21 egunetik 14 egunera murriztuko da.


Ana Belen Jimenen hiltzeaz akusatutako gizonaren aurkako epaiketa, Gasteizen\nLantaronen emaztea hil zuen gizonak damua agertu eta barkamena eskatu du\nFiskaltzak eta akusazioek 25 urteko kartzela-zigorra eskatu dute, azpikeriaz eta ankerkeriaz egindako hilketa egotzita. Hilketa matxista 2017ko urriaren 3an gertatu zen.\nMirandan hildako emakume arabarraren senarrak aitortu egin du krimena\nGasteizko emakume bat hil du bikotekideak Miranda Ebron\n2017an, Lantaronen, Ana Belen Jimenez hil zuen gizonaren aurkako epaiketa hasi da\nGaur hasi da Arabako Lantaron herrian duela hiru urte emaztea hil zuen gizonaren aurkako epaiketa. Akusazioek 25 urteko kartzela zigorra eskatzen dute auzipetuarentzat, azpikeriaz eta ankerkeriaz egindako hilketa leporatuta.\nPandemia garaian, zinpekoen epaimahaiarekin Arabako Lurralde Auzitegian egiten den lehen epaiketa da gaurkoa. 09:30etan osatu dute epaimahaia eta, ondoren, Agustin H.B. akusatuak deklaratu du.\nGizonak aitortu egin du emaztea kolpeka hil zuela, damututa dagoela azpimarratu du eta biktimaren seme-alabei barkamena eskatu diela ziurtatu du.\nFiskaltzak, bi akusazio partikularrek (biktimaren familia eta Arabako Diputazioa) eta herri akusazioak (Clara Campoamor elkartea) 25 urteko kartzela zigorra eskatu dute akusatuarentzat, hilketa azpikeriaz eta ankerkeriaz egin zuela egotzita, senidetasun larrigarria kontuan hartuta eta eraso matxista izan zela zehaztuta.\n25 urteko kartzela zigorra ez ezik, bi seme-alabentzako 240.000 euroko kalte-ordaina eta biktimaren hiru anaia-arrebentzat 60.000 eurokoa eskatu du.\nDefentsak 15 urteko kartzela zigorra eskatu du berarentzat, emaztea azpikeriaz hil zuela aitortu duelako, baina genero eta ankerkeria larritasunak kentzeko galdegin du. Halaber, aitorpena eta hilketa burutzeko erabili zuen arma Poliziari entregatu izana aringarritzat hartzeko eskatu du.\nHorrez gain, defentsako abokatuak nabarmendu du akusatuak barkamena eskatu diela seme-alabei eta beren ondasun guztiak eman dituela kalte-ordainak ordaindu ahal izateko.\nAkusatuak bere abokatuaren galderak soilik erantzun ditu. Berretsi egin du Ana Belen Jimenez 2017ko urriaren 3n hil zuela, familiaren etxebizitzan, mailu batekin buruan hainbat aldiz jota.\nEsan du seme-alabei hainbat aldiz eskatu diela barkamena eta egindakoaz damututa dagoela ziurtatu du. Biktimaren senideei barkamena eskatzeko hitza hartzea eskatu du, baina epaimahaiko presidenteak ezetz esan dio, epaiketaren azken egunean horretarako aukera izango duela gogoratuta.\nFiskaltzaren idatziaren arabera, senarrak ez zuen onartu emaztearen dibortzio asmoa eta Ana Belen Jimenez (45 urte) hiltzea erabaki zuen.\nUrriaren 3an, familiak Turison (Lantaron, Araba) duen etxebizitzan, akusatuak mailu batekin kolpatu zuen emakumea buruaren atzealdean, lurrean konorterik gabe utziz.\nDefendatzeko aukerarik ez bazuen ere, emakumeari buruan kolpeak ematen jarraitu zuen. Hilotzak 12 kolpe zituen buruan.\nOndoren, eta "aurreko egunetan prestatu zuen planari jarraituz", gorpua autoan sartu eta Miranda Ebroraino eraman zuen. Han, aparkatuta utzi zuen.\nEgun hartan bertan, Miranda Ebroko bizilagun batek aurkitu zuen hilotza, auto barruan. Akusatua, ostera, Gasteizko Mercedeseko lantokian atxilotu zuten. Hilketa aitortu zuen eta geroztik behin-behineko espetxealdian dago.\nGaurko saioaren ondotik, beste zazpi saio egingo dituzte abenduan zehar: 1ean, 2an, 3an, 4an, 9an, 10ean eta 11n.


Kafeteriako sarreran zahar mehe mehe bat zegoen karrito edo hemen esaten dena karrosa batekin txutxeriak eta holakoak saltzen, gizonak eskuak seko makalduta zeuzkan, gero kafesnia eraman zioten baso batian eta pajita batekin edaten zuen eta tartian tartian lixtu egiten zuen paperezko kukurutxo batian.\nBarruan hogei baino gehiago gizon bazeuden, mahaietara jarrita, batzuk telebistari begira, alemanez edo pelikula bat zegoen, hor bi gazte partxisian, han kuadrilla bat zaku telarekin jantzita solasian, beste batzuk beren buruarekin marmarrian ari ziren, giro ilun samarra zegoen, izkina batian eseri ginen, ni nere artian: eztik ba oso diskretoa ematen toki honek...\nBa, esertzia egin genuen eta kaletik tipo gazte bat sartu zen gure atzetik, arropa zikin zikinekin, hura nere ondoan jarri zen eta zerbait esan zidan arabez, nik enion entenditu, Mohamed eztakit zer, esan zuen, Mohamedi buruz zerbait ari zen, eta Sakik: Mohamed? galdetu zion. Bai, ni Mohamed, esan zuen bestiak. Eta Sakik berehala: Hi Mohamed zera izango haiz, noski dena espainolez. Eta bestiak, larri larri: Ez, ni ez Mohamed, ni Mohameden laguna, zuek nerekin etorri. Sekretuan bezala, eta ya jeikitzekoa egiten, berarekin joatekoa egiten zuen, baina Saki muittu ere ez, begira begira, eta bestiak: Mohamed gaixo dago, nik eraman, zuek nerekin etorri. Baina Saki etzen fiatzen eta halako batian beste tipo bat etorri zaigu, tipo helduago bat, eta bestiak hori ikusi du eta, besterik gabe altxa eta ziztu batian aldegin du!\nGu hartaz gero komentatzen: zein ote zen hura? Igual espontaneo bat zen eta etzuen zerikusirik gure mobidarekin, zergatik hemen edozein da Mohamed, ez dakitenian bati nola deitu Mohamed! esaten diote... Dena dela, esan beharrik eztago gertakari horrek etziola Sakiri batere graziarik egin. Baina Mohamedekin ez genuen hitzik egin hartaz.\nMohamed, hala baitzen, ustez beti ere, bigarrena sartu zen hura, gugana etorri zen eta, Sakiri: Jose? galdetu zion, eta Sakik: Mohamed? Bera zela, harek, harekin hitz egin zuen Sakik telefonoz. Saki etzegoen oso lasai, Mohamedek berriz, guri bostekoa eman eta gabe, kafeteriako gizonari etortzeko keñua egin zion, jarri zen, esan behar da horrek ere batere pinta onik etzuela, horregatik etzion Sakik deus esan beste tipoaz, lehenago sartu zenaz, total, agidanez hauxe zen benpein gure gizona. Edade batekoa, jilabarekin jantzita, buruan txano txiki bat, begirada kristalezkoa, makurra.\nEtorri zen kamareroa, Mohamedek tea eskatu zuen eta, guk zer nahi genuen, Sakik limonada eskatu zuen! Nik uste, diferentziak markatziagatik eskatu zuela limonada, eta nik ere berak bezala eskatu nuen. Gero tipoa ixil ixilik inora begira gelditu zen, eta Sakik:\nNon da Abdul? galdetu zion.\nAbdul hori zen Sakik ezagutzen zuena, aurrekoan negozioaz harekin mintzatu zen.\nAbdul preso dago, esan zigun Mohamedek. Ni naiz bere jendia, esan zigun. Bihar inxallah jendia dagoen tokira eramango zaituztet.\nGero jakin genuen hori egia zela, Abdul egun batzuk lehenago Cabo Negron kontrabandoan zerbait ari zela detenitu zutela, baina momentuan esan behar da Saki oso moska zegoela.\nEsan behar da gero hitz egin zutenaz enintzela enteratu oso ondo, zergatik tipoa oso ixilka eta ni han izango ez banintz bezala, Sakiri bakarrik ari zitzaion, bestalde Sakik esan zidana, etzen batere garbia, esan nahi da gauzak erdizka eta ilun antxa esaten zituela. Benpein harek egin omen zuen kamionaren galde, paperak ekarri al genituen ere galde egin omen zuen, Sakik detailetan asko sartu gabe esan zion dena en regla zegoela, eta galdetu zion aber zenbat jende zegoen biajia egiteko.\nEta Mohamedek: Badira bost arima oraintxe. Halaxe esan zuen, «alma» hitza ibili zuen.\nBost? harritu zen Saki. Hamar ziren eta! Hala hitz egin zuen Abdulekin berak. Eta bestiak? galdetu zion.\nBerak etzekiela Abdulek zenbat esan zuen, berak zekien tokian bost lagun zirela zekiela bakarrik, esan zuen Mohamedek.\nZer ari zarete, adarra jotzen? bota zion Sakik, eta: karga gutxienez hamar lagunekoa zela, hori zela hitza.\nBatzuk «desaparezitu» zirela, esan zuen Mohamedek, berak etzekiela nora. Baita, gure biajia oso garestia zela. Baita, batzuk barkuan joan ote ziren... Etzuen, ez, oso garbi hitz egiten.\nBaina, bostekin eztugu ezer egiten, esan zion Sakik. Pixka bat pentsatzen egon zen eta, bestiak ez baitzuen ezer esaten: Bostekin eztago negoziorik, erabaki zuen.\nMohamedek orduan: noski bazela jende gehiago, esan zuen, baina prezioa jeitsi egin beharko genuela.\nEta Sakik: Jeitsi? Zenbatera?\nArima bakoitzak, zuretzat berrehun, esan zuen Mohamedek.\nHainbesterekin Sakik usaia hartu omen zion, gero esan zidana: hura noski kilo erdia kobratuta egongo zen eta, guri horren erdirik ere ez emateko ari zen hala, alegia, hitz hartutakoa baino gutxiago eman nahi zigun. Errealidadia, biharamunian ikusiko genuenez, askoz ere zatarragoa zen.\nSakik, berriz, musua bihurritu eta eutsi egin zion: prezioa Abdulekin jarritakoa zela, paperak hortako ekarri genituela, hori etzela negoziablia, eta kondizio haietan joan nahi zuenak izango zuela joatia, eta nahi etzuenak batez.\nMohamed, berriz, jartzen etzaigu ba orduan pipa luzetik erretzen. Sartu baitzen, han ari ginela, kafian tipo gazte bat larruzko kazadora erdi puxkatu batekin eta buruan turbante bat zuena eta jarri zen ondoko mahaian beste gizon batekin pipa batetik erretzen, kifa, eta beraiek erre eta gero gazte horrek Mohamedi pasatu zion pipa eta honek pixka bat erre zuen eta Sakiri eskeini zion eta Sakik ezetz eta nik ere ezetz eta Mohamed ixilik, pipa hustu eta berriz ere piztu, gero pipa beste batek hartu zuen, hala zebilen eskuz esku pakiaren pipa bezala, eta han inor etzen ezer edaten ari, hemen ez baita han bezala tabernan edateko beharrik, eta batzuk hizketan ari ziren baina jeneralian etzen jendia batere berritsua, eta Mohamed ere ez, hala gelditu zen lurrera begira, ni nere artian: hau zeharo kolgatuta ziok!\nSaki bere limonadatik edaten eta nik ikusten nuen barrenak irakiten ari zela, normala da ezta? ze karga oso baten ustez bapatian haren erdia besterik ez genuen, gu bai geunden ederki kolgatuta! Eta denboraz larrixko gainera ze astearte edo asteazkenian buelta egin beharra geneukan.\nKontua da, gure zerrendan hamar lagun bazirela, eta klaro, bost lagunekin, hitz egindakoa bete ezkero beti ere, guretzat kilo t'erdia gelditzen zen kasurik onenian, gehiago ezin zen espero, bai ordia bata zela bestia zela dexente gutxiago seguruenera. Gero hotelian komentatu genuenez: neskak aparte, behar ziren beste hamar bat lagun, lau bat kilo aseguratzeko, zergatik Mohamed kilo baten koska kendu gabe etzen benpein egongo: berarentzat eta majzenarentzat edo dena delakoarentzat. Noski neskak ere baziren eta haiek ere porzierto nondik edo handik altxatu beharko genituen baina gauzak ze joera hartzen ari ziren ikusita eta Mohamed nolako temosoa zegoen Sakik etzion neskena aipatu ere egin, eta gero mintzatu ginenez: beste zerbait pentsatu behar genuen, beste nolabait beharko genituen bildu gure pasajeroak, alegia, guk ibili beharko genuen jendiaren bila nolabait.\nEta Mohamed, zerbait ohartu zen eta: Zu lasai, esaten zuen, eztago problemarik...\nEta, bitartian partxisian ari ziren bi mutil haietako bat etorri zitzaigun eta Sakiri, tabako paketia mahai gainian utzi zuen eta, bi zigarrillo eskatu zion, bi garro hemen esaten den bezala, harek bazuen gurekin kurioxidade pixka bat, ni nere artian: hauek ere paperik gabekoak izango dira igual, ni nere artian: hauek ere esan ezkero igual joan egingo lirateke gurekin hara.\nEta, limonada bukatu zuen eta: Bueno, esan zuen Sakik, hortaz jendia bihar ikusiko dugu?\nInxallah biharamunian tratua itxiko genuela, esan zuen Mohamedek.\nOrdua esatia besterik etzen, eta halako tokian, arratseko zortzietan gelditu ginen.\nAgur seko seko esanda aldegin genuen handik. Sakik hoteleko bidian dios eta puta franko aipatu zuen. Mohameden gainian krixtonak esan zituen, esaten zuen etziola batere sinisten, kabron horrek, esaten zuen, diruak bai izango dituk hik galanki jasoak bazterren batian! Esaten zuen etzela batere fiatzen «Mohamed horiekin», eta moroen kontra berealdikoak atera zituen: halakoak zirela, bestelakoak zirela, gaiztoak, kaxkarrak, beti puñala nondik sartuko zebiltzala... Esaten zuen baita ere: Me caguen tal ze suerte txarra dudan Tximi! Hortako egin diagu zerrenda ditxosoa! Eta: Etzakiat nola aterako garen hemendik!\nEta nik: Bueno, bostekin ere...\nSakik parre egin zidan: Ze esaten duk? Honaino etorrita, arrisku berarekin... Eta: Oraintxe txalo jo, aterako dituk ziento bat harripeetatik. Enteratzen direnian Espainian jendia regularizatu egin behar dutela... Eta: egoteko lasai, nik nere kilo erdia kobratuko nuela.\nHori esan zidan. Joe, hi.\nZer duk, gutxi? Andoainen sei zerokoa esan zidan eta.\nEz, ez. Kilo erdia, ondo zegoela, joe.\nSerio zegoen eta, ikusten duzu Sakiren umoria etzela lehengoa. Ya kamionian susmatuta nengoen, baina Tanjan ginela raso kanbiatu zen. Jendiarekin lakarrago zegoen, eta nerekin ere, ez oso samurra.


Ruben Collio pellia zendu da – Amalurra eta Wallmapuren aldeko borrokek darraite\nTrafiko-istripuan hil da Ruben Collio pellia, Txileko ekintzaile maputxe ezaguna eta Macarena Valdés Maputxe ingurumen-aktibistaren alarguna. Temucotik 80 kilometrora gertatu zen ezbeharra, eta hara eraman zuten aktibistaren gorpua. A Planetatik eta Euskal Herritik pelli baten galera negar egiten dugu, eta elkartasuna adierazten diegu haren senideei eta komunitateari, eta Maputxe herriari; eta justizia eskatzen dugu Macarena Valdesentzat eta haren familiarentzat. Horrekin batera, eskatzen dugu ere komunitateek nahi ez dituzten proiektu suntsitzaileak gelditzea. Marichiweu!!!\nLolita Chavezen mezua Ruben Collio, Ninoska Pailacura eta bere senideentzako:\nIkusi Rubén Colliori egindako elkarrizketa\nMacarena Valdés, La Negra izenez ezaguna, bizirik gabe aurkitu zuten, Panguipu mendikatearen inguruan enpresa hidroelektriko bat instalatzearen aurka hainbat urtez borrokatu ondoren, 2016an. Macarenaren heriotza erailketa gisa ikertzen ari da, nahiz eta Fiskaltzak sektore politiko-enpresarialek hainbat aldiz kasua itxi nahi izan duten. Hil zenetik, Colliok bere beikotearentzako justizia eskatu zion nekaezin.\nLehenago, Colliok adierazi zuen: «Bizitza osoa eman nezakeen justizia bilatzen, La negrak merezi du». Maitasuna eman zidan, maitasun kalitatea, bizi kalitatea. Nire seme-alabak eman zizkidan. Nik ez dut inoiz izango nola konpentsatu eman zidan guztia. Hau ez da higadura, maitasuna baizik. Benetan balioesten duen pertsona baten alde egin dezakegun gutxienekoa da, eta azkeneraino jarraituko dugu. Indartzen eta berrasmatzen jarraituko dugu, bidezkoa dela uste duguna lortu arte».\nMaputxe aktibista borrokalari familia batetik zetorren: 2021eko otsailean Marcelino Collío Calcomín hil zen, bere aita, Maputxe buruzagi nabarmena, Maputxe We Kuyen elkarteko kidea, Pinocheten diktaduraren aurka borrokatu zena eta 1990 hamarkadan Lo Espejoko Kontseilu Ekologikoan sartu zuena. Plataforma Politiko Mapucheko kide ere bazen, eta bere semeari lagundu zion Macarena Valdés bilatzen.\nUra, Lurra eta Ingurumenaren Babesaren aldeko Defentsarako Mugimenduak, MODATIMAk, gertaera tragikoaren berri eman zuen bere sare sozialetan, «Collio Valdés familiari eta Wallmapuko komunitate osoari doluminak» eta «eraikitzen ari garen Txile Berri honetan justizia aberatsentzat eta boteretsuentzat bakarrik ez izatea» adieraziz.\nValdiviako Wecheke Kawiñ Ikasle Maputxeen Erakundeak bere oroimenez ekitaldi bat deitu du gaurko, «Lurraldearen eta bizitzaren defentsaren aldeko borroka aldarrikatzeko».\nRubén Colli: Trangil ibaiak zure izena eta Beltzarena kantatuko ditu!\nBerta Cáceres hil zutela bost urte bete dira. Berta Caceres borrokalari sozial eta\nJaime Huenchullán maputxeen buruzagia askatu dute Txilen\nagua, Chile, energía, euskaraz, mapuche, represión/criminalización\nagua, Asesinato, Chile, Collio, energía, hidroeléctrica, Macarena valdés, mapuche, represión\n¡Libertad para Abdullah Öcallan ya!


Giroa goxatzen hasteko | Berria.eus\nPolitika Giroa goxatzen hasteko\nGiroa goxatzen hasteko\nJavier de Andresek Espainiako Gobernuko EAEko ordezkari kargua hartu du, Urkijo ordezkatuta. Jaurlaritzari «lankidetza» eskaini dio Saenz de Santamariak\nJavier de Andres, Soraya Saenz de Santamaria eta Carlos Urkijo atzo, Gasteizen, Espainiako Gobernuko ordezkaritzara sartzen. JAIZKI FONTANEDA / ARGAZKI PRESS\n2017-01-10 / Edurne Begiristain\nMezuek eta keinuek. Biek ala biek irudikatu dute Espainiako Gobernuaren eta Eusko Jaurlaritzaren arteko harremanetan aro berri bati ekiteko nahia badagoela. «Akordioa», «elkarrizketa», «elkarrekiko lankidetza» eta «leialtasuna» hitzak behin baino gehiagotan entzun dira Javier de Andres Espainiako Gobernuak EAEn duen ordezkariaren kargua hartzeko ekitaldian. Eman dituzten mezuek eta ikusi diren keinuek agerian utzi dute elkar ulertzeko borondatea badagoela, eta azken lau urteotako giro hotza urtzeko prestasuna ere bai.\nIkusmin handia piztu du Javier de Andresen kargua hartzeko ekitaldiak, batez ere bertara joan diren gonbidatuengatik. Madrilen PP eta EAJ harremanak bideratzeko ahaleginetan ari direnean, komunikabideen arreta guztia bereganatu dute Espainiako Gobernuko presidenteorde Soraya Saenz de Santamariak eta Eusko Jaurlaritzako eledun Josu Erkorekak. Biak izan dira Espainiako Gobernuak Gasteizen duen ordezkaritzan gonbidatuak, bi gobernuetako goi ordezkari gisa —Iñaki Arriola Etxebizitza sailburua ere izan da Jaurlaritzaren izenean—. Elkar agurtu dutenean, hizketan aritu direnean eta argazkilarien aurrean paratu direnean, kamerak eta kazetariak izan dituzte gainean. Kargua hartzeko ekitaldia hasi aurretik, bilera informala egin dute Saenz de Santamariak, Erkorekak, Arriolak, De Andresek eta Urkijok, komunikabiderik gabe. Eta ekitaldiaren amaieran, berriz, gonbidatu guztiekin batera eta kazetariak aurrean zirela, luze hitz egiten aritu dira, giro adeitsuan.\nGonbidatuen artean izan dira Espainiako Segurtasun Indarrak, PSEko Txarli Prieto, Javier Lasarte eta Cristina Gonzalez, PPko Borja Senper, Carmelo Barrio, Carlos Iturgaitz, Alfonso Alonso eta Ramon Rabanera, eta EAEko Justizia Auzitegi Nagusiko presidente Juan Luis Ibarra. Nafarroako, Kantabriako eta Errioxako gobernu ordezkariak ere egon dira ekitaldian.\nSaenz de Santamaria eta Urkijo ondoan zituela egin du karguaren zina De Andresek. Gazteleraz eta euskaraz egin du, Espainiako Konstituzioaren ale zahar baten gainean, hura «gorde eta gordearazteko» hitza emanez. Adierazi du bere borondatea dela Espainiako Gobernuaren eta EAEren arteko «lankidetza» sustatzea, akordioak lortzea eta euskal gizartearentzat «gertuko bitartekari» izatea. Halaber, «terrorismoaren biktimak» babesteko konpromisoa hartu du tokiko erakundeetatik etor litezkeen «umiliazioen» aurrean.\nBestalde, Urkijori eskerrak emateko hitzak ere izan ditu, hark egin duen lana goraipatuz: «Espainiako Gobernuko ordezkaritzan arrastoa utzi du, eta kargua zorrotz eta zintzo bete du». Gogoratu du Espainiako Konstituzioa betetzea eta betearaztea dela gobernuko ordezkari baten egitekoa, eta Urkijok «sendo» bete duela zeregin hori. Txalotu egin du, gainera, bere aurrekoak karguan erakutsitako zorroztasuna, eta azken bost urteotan izan diren«liskarren» erantzule egin ditu «legea urratu dutenak».\nSaenz de Santamariaren diskurtsoa ez da oharkabe pasatu. Espainiako presidenteordeak «akordiorako» eskua luzatu du, eta «lankidetza eta leialtasuna» eskaini dizkio Eusko Jaurlaritzari. Haren ustez, politikan, «elkarrizketa» da tresna eta «akordioa» xedea, eta albo batera utzi behar dira «erasoak eta inposizioak». «Guztiok gara Estatua, eta erantzukizunez jokatu behar dugu lankidetza eta leialtasuna praktikatuz», esan du.\nHiru erronkei heldu beharko die De Andresek hemendik aurrera, Saenz de Santamariak azaldu duenez. Lehenik, Espainiako Gobernua euskal herritarrena ere badela erakustea: «Espainiako Gobernuaren belarriak eta ahotsa izan behar du hemen». Bigarrenik, «arazoei» aurre egiteko «bitartekari» lanak egitea eta irtenbideak bilatzea. Eta hirugarrenik, eztabaida publikoa sustatzea, «eraso eta jazarpenik» gabe.\nHelburu horiek lortzeko pertsona egokitzat jo du Espainiako Gobernuko ordezkari berria, «estatu zentzua» ez ezik, «foru bokazioa» ere baduelako, eta Arabako ahaldun nagusi zein oposizioko buru izan denean erakutsi duelako «akordiorako gaitasuna» baduela. Haren nortasuna goraipatu du Saenz de Santamariak: «Sendotasuna, ideia argiak, elkarrizketarako eta elkar ulertzeko gaitasuna, lurraldearen ezagutza eta bere herriarekiko harreman estua ditu». Urkijorentzat ere izan ditu esker oneko hitzak, gobernuaren ordezkaritza «elkarbizitzaren,eta guztion eskubideen eta askatasunen mesedetan jarri duelako».\nUrkullu hartzeko prest dago Rajoy, bi urte eta erdi igarota